Dones amb tots els drets - Vallès Occidental\nDilluns, 7.3.2016 12:17h\nEl 8 de març, any rere any, celebrem el Dia Internacional de les Dones, una data d’homenatge al moviment a favor dels drets de les dones i de reivindicació per denunciar les desigualtats encara existents. Des d’ERC i les JERC treballem perquè els nostres drets, conquerits gràcies als moviments feministes, a les associacions de dones i a moltes persones a títol individual, no es qüestionin ni pateixin retrocessos com els viscuts aquests darrers temps.\nS’ha fet molta feina, però les desigualtats i la discriminació –laboral, política i social– per raó de gènere que patim les dones encara són presents i massa punyents. Cal l’eradicació de la violència masclista, de la bretxa salarial i de la feminització de la pobresa. I la visualització i la representació de les dones en els mitjans de comunicació i en els espais de presa de decisió públics i privats ni s’aproxima a la paritat.\nLes dones som el 60% de les llicenciades i, en canvi, el nostre talent es va perdent perquè hi ha una tendència a ocupar càrrecs de menys influència i sense gaire possibilitats d’ascendir com a conseqüència dels sostres de vidre encara existents en moltes organitzacions empresarials i institucions. De fet, tal com assenyala l’Observatori Dona i Empresa, només el 29% de les empreses tenen alguna dona en el seu consell d’administració –el 13% en el cas de les empreses amb més de 250 treballadors i treballadores.\nCal eliminar la diferència de guany salarial entre homes i dones, que, de mitjana, segons un estudi de la UGT amb dades de 2013, és d’un 25,01% a Catalunya; d’un 24,24% al País Valencià, i d’un 15,88% a les Illes. No hi ha cap estudi ni cap dada que confirmi que aquesta esquerda salarial disminueix amb el temps.\nTreballem per tirar endavant polítiques de conciliació de la vida laboral i personal i familiar, ja que les dones també tenim dret a gaudir de temps de lleure i participació en igualtat de condicions. Cal una organització de les tasques de cura de familiars i de la llar basada en la coresponsabilitat. I també cal repensar els temps i els horaris quotidians.\nCal replantejar-nos el permís de paternitat. Hem d’apostar per permisos igualitaris com ja fan als països nòrdics. Això faria, d’una banda, que els homes es coresponsabilitzessin de la cura dels fills o filles, i, de l’altra, que la vida laboral de la dona no es veiés tan trencada o penalitzada pel fet de ser dona. Això implica, també, posar fi a la discriminació salarial que pateixen les dones en edat de ser mares i que es manté al llarg de la seva vida laboral.\nCreiem que en el procés de construcció del nou Estat les dones hem de ser protagonistes, i per això cal disposar de lleis i normes pròpies. Demanem que totes les institucions dels Països Catalans desenvolupin lleis afavoridores de la igualtat al més aviat possible, com la llei d’igualtat.\nTambé apel·lem a la mobilització a favor dels drets de les dones, que són, per damunt de tot, drets humans. Demanem a tota la nostra gent, militants, simpatitzants, amics i amigues del nostre partit que participin activament en els diferents actes i mobilitzacions que es realitzaran a favor de la igualtat i en contra de qualsevol discriminació envers les dones tant al Vallès Occidental com a tot el país.


En mans de la Beth Gibbons, Xavier Villanueva (lpc3.com)\nEn mans de la Beth Gibbons\nXavier Villanueva 26-06-2012\nPoble Espanyol, 23 de juny de 2012\nUna dona acarona un micròfon, l'agafa amb les dues mans, amb respecte, amb delicadesa. Immòbil, una dona amb els ulls tancats i el cos encorbat canta, projectant tota la seva energia en els pocs centímetres que separen la seva boca del micròfon, i res ja és el mateix. Una dona, la Beth Gibbons.\nEls gairebé vint anys que separen els dos primers i completament meravellosos discos dels Portishead del directe d'aquest dissabte al Poble Espanyol sembla que no hagin passat quan aquest trio de Bristol, acompanyats de baixista, bateria i multiinstrumentista, disparen el seu arsenal de clàssics contemporanis. Ni l'hora i mitja d'espera des del precedent directe del MF Doom, força fora de lloc, ni un Espanya - França en eliminatòries d'Eurocopa, ni tota la pirotècnia tradicional de la revetlla de Sant Joan van ser rivals pel revival dels Portishead.\nAmb el públic entregat des del principi i un repertori prou complert dels seus tres únics discos d'estudi enregistrats, els de Bristol es van apoderar de la nit de Barcelona amb la seva música de tempo pausat i sensibilitat extrema, un dels cims d'allò que es va anomenar trip-hop a la dècada dels noranta. Acompanyats d'uns audiovisuals molt ben pensats que combinaven imatges abstractes i pregravades amb connexions en directe dels músics dalt l'escenari, temes que ja són històrics anaven caient com si fossin oracions religioses.\nEl primer en rebentar el Poble Espanyol va ser Mysterons, absolutament intens, i després de que sonés una menys impactant Nylon Smile, la immensa Sour Times va tornar a ensorrar el recinte. El silenci i l'atenció entre els assistents era màxim, i tot i ser nit de revetlla la festa pels allí presents començaria després: abans calia carregar bateries amb una altra litúrgia, amb un altre ritual, el de l'èxtasi elevat de la música dels Portishead.\nUna mica més endavant va arribar un dels moments de la nit. Una veu, un baix i una guitarra, res més: el Geoff Barrow al baix, assegut i encarat a la Beth Gibbons, i l'Adrian Utley una mica més allunyat a la guitarra, fent una exquisida i intimíssima versió del Wandering Stars. Sublim. Immediatament després, l'opressiva Machine Gun, amb imatges projectades de càrregues policials dels Mossos d'Esquadra que van encendre part del personal per a acabar audiovisualment amb una gran i vermella sortida de Sol. Impactant.\nAltres moments àlgids anirien arribant mentre anaven caient meravelles com Glory Box o Chase the Tear, amb un so magnífic i interpretacions brillants. Els bisos, després d'una escassa hora i pico de directe, van obrir amb la profunditat lírica de Roads, en la què la Beth Gibbons va tornar a demostrar que el centre de la nit descansava en el petit espai buit entre el micròfon i la seva boca. Per acabar, una incisiva We Carry On, en la que la Sra. Gibbons es va apropar a les primeres files mentre tronava la visió més contundent de la música dels Portishead.\nLa revetlla seguia amb diferents propostes recomanades pel mateix trio de Bristol a la Sala Razzmatazz. Però això ja és una altra història.


Roger Escapa, un cotxe i una copilot il·lustre: Clara Segura. Aquesta és l'essència d''El Copilot' d'aquest diumenge, un espai en què Clara Segura ens\nensenya a pensar la vida des d'una perspectiva tranquil·la i, alhora, a saltar-nos els semàfors mentre intentem arribar a la nostra destinació.\nEl primer secretari del PSC puja al cotxe de Roger Escapa per fer una ruta entre el Parlament i la seu del partit, uns quilòmetres que aprofiten per e\nscoltar una llista de cançons que marquen estil. Què farà durant les vacances? Quantes coca-coles pren al dia? Les respostes, a "El copilot".


Nosaltres – La Llotja del Disseny\nLa Llotja del Disseny és un esdeveniment desenvolupat per el petit equip de Eventos Increibles. Qui diu petit equip, diu duo 😉 ¿Ens vols conèixer? Aquí tens els nostres perfils. Ah, i no deixis de buscar-nos a qualsevol dels esdeveniments que organitzem, sempre hi som presents!\nFounder + All Tasks Boy\nEls orígens de la Llotja del Disseny cal situar-los al 2015 quan dos apassionats de les botigues pop up i els mercats handmade que solen poblar el nord d’Europa decideixen traslladar aquest fenòmen a Granollers, la seva ciutat d’orígen i capital del Vallès Oriental.\nFruit d’aquesta iniciativa neix DFactory, la Fàbrica dels regals, un dels mercats nadalencs de petits creadors més populars de Catalunya. Aquest mercat, encara vigent i que el 2020 celebrarà la seva sisena edició, evoluciona amb el pas del temps i esdevé un mercat de referència. I el 2017, l’Ajuntament de Granollers, valorant la bona marxa del mercat, decideix encarregar un nou projecte, aquest de caire ja mensual, que tindria lloc a la Porxada de Granollers, un dels espais més emblemàtics de la ciutat.\nLa Llotja celebra la seva primera edició el març de 2017 reunint a una vintena llarga de creadors i artistes. Des de llavors, el mercat ha crescut en participants, en visitants i en activitats complementàries, sempre mostrant el seu suport per la comunitat d’artistes i artesans que s’hi apleguen mensualment.\nT’esperem a la Llotja del Disseny!


Compromís calfa motors per a la precampanya amb la visita a Paiporta de Oltra, Baldoví i Ferri – Compromís per Torrent\nComarcal Cultura i Educació Economia i Ocupació General Nacional Opinió Sanitat i Benestar Social Temes Urbanisme i Medi Ambient\nOltra ha explicat que “a la gent li preocupa que els seus fills vagen a un bon col·legi, si la seua mare està en llista d’espera per operar… però no si s’ha de llevar un llacet groc”. Ha recordat com la corrupció del Partit Popular ha ferit les institucions valencianes, “la dreta no parla de la traïció a la pàtria que suposa furtar diners, la Gürtel”. I ha defensat que fer pàtria és “protegir l’horta de València, haver tornat la dignitat a les institucions i haver multiplicat per cinc els diners als ajuntaments perquè contracten serveis socials”. A més ha tret pit amb el programa Xarxa Llibres, un programa “educador, que implica a tota la comunitat educativa, que ensenya a les xiquetes i als xiquets a cuidar les coses per als que vindran després, no és donar un simple xec”.\n←Torrent avança cap a la municipalització d’Aigües de l’Horta en un dictamen signat per PP, PSPV, Compromís i Ciudadanos\nCompromís per Torrent esmena al govern de Ros que no utilitze el voluntariat de Protecció Civil per a substituir les funcions de la Policia Local→


Acte central de Ciutadans a la campanya electoral. Des del centre cívic de Can Deu, l’alcaldable, Adrián Hernández, ha assegurat que vetllaran per la igualtat entre barris a la ciutat. Hernández ha estat acompanyat pel diputat al Parlament Maties Alonso i l’eurodiputat i candidat a Estrasburg Javier Nart.\nCiutadans es proclama com l’únic partit amb un projecte per la igualtat entre barris i persones. La número 2 de la llista, Laura Casado, assegura que l’actual govern s’ha disposat més a treballar pel procés que per la ciutat i manté que Sabadell no pot “aguantar quatre anys més d’aquest govern independentista”. Per la seva part, l’alcaldable, Adrián Hernández, ha assegurat que hi ha “grans desigualtats”. Sosté que la sensació d’inseguretat, la manca de neteja i la falta de gestió llastren l’actual govern, que tracta els no independentistes com si fossin de segona. En quant a habitatge, com ha vingut repetint al llarg de la campanya, aposta per construir habitatge públic, rehabilitar immobles i per lluitar contra les màfies de l’ocupació des de tots els fronts.\nEn la línia del seu partit a nivell nacional, creu que les escoles bressol haurien de ser gratuïtes i es compromet a seguir pressionant la Generalitat per acabar amb els barracons educatius. El partit taronja ampliaria l’oferta d’oci nocturn a la ciutat, actualment a la mínima expressió després del tancament de la Zona Hermètica sense alternatives.\nQuè vol el PSC?\nEn clau de pactes, insisteix a preguntar al PSC per les seves intencions després del 26-M, ja que Cs s’ha mostrat obertament a favor d’un pacte amb els socialistes per desallotjar l’independentisme de l’alcaldia.\nHernández ha estat acompanyat de l’eurodiputat i candidat al Parlament Europeu, Javier Nart, qui considera el nacionalisme i el populisme com el gran risc del projecte comunitari. I també pel diputat i també candidat a Estrasburg Matías Alonso, qui ha destacat els acords del partit taronja amb la família liberal europea, per exemple, del president francès.\nFoto portada: Laura Casado, Adrián Hernández, Javier Nart i els regidors José Luis Fernández i Ramón García. Autor: David B.


Apareixen pintades ofensives cap a una família monovera a la pared del Convent de Caputxins - La Teua Ràdio\nApareixen pintades ofensives cap a una família monovera a la pared del Convent de Caputxins Successos\nAquest matí Monòver ha amanegut amb un nou acte vandàlic.\nEn aquesta ocasió, una pintada ofensiva ocupa una de les parets laterals del Convent de Caputxins de Monòver, concretament, on s’ubica la Plaça del Crist.\nAquesta pintada “insulta i ataca directament a José Ginés i la seua família, conegut a la localitat com Serrello”\nJosé Ginés ha explicat a La Teua Ràdio que “acaben d’avisar-me d’aquesta pintada i, sincerament, a mi no m’afecten aquests fets i realment no sé a qui es referixen”.\nDe fet, Ginés porta cinc anys “fora de la política activa i encara hi ha alguna persona que em recorda”.\nEl que sí afecten és “al Patrimoni local, ja que han pintat una de les façanes laterals d’un edifici emblemàtic de la ciutat”.\nCal destacar que Ginés té un negoci just al carrer de davant de la Plaça del Crist, molt pròxim on han fet la pintada en qüestió.\nAquest acte vandàlic recorda a un molt similar que va aparèixer al mes de gener a diverses façanes de la localitat, com ara la parròquia de Sant Joan Baptista o el Centre de Salut.\nPer ara es desconeix l’autoria d’aquestes pintades i es demana “col·laboració ciutadana per tal de descobrir qui ha estat el responsable d’aquests actes delictius”.


S'acosta el 8è Anuari del waterpolo català! - Anuari del waterpolo català\nA la primera quinzena de desembre, el nou Anuari del waterpolo català 2016-2017 serà una realitat. El llibre que recull tots els equips de waterpolo de Catalunya arriba a la seva vuitena edició. Ho farà, a més, amb novetats i un redisseny de les seves pàgines per a fer-lo encara més atractiu i visual. El volum de dades i fotografies d’aquest proper exemplar és gegantí: 37 clubs, 226 equips i més de 4.000 jugadors i jugadores, des de les categories absoluta fins a l’alevina. I no ens podem oblidar dels directius, tècnics, delegats, àrbitres i auxiliars. Vaja, tot el waterpolo català en 164 pàgines.\nI quins seran els protagonistes de la portada del nou Anuari del waterpolo català? Només podem avançar que seran dos dels millors jugadors del món en les seves posicions. Un jugador i una jugadora que han marcat una època, tan a nivell de clubs com de les seleccions espanyoles. Com sempre, en una sessió de fotos espectacular que esperem que us agradi.\nEstem ja a la recta final de l’elaboració de l’Anuari del waterpolo català 2016-2017. A falta dels últims retocs, volem recordar que aquesta iniciativa és possible gràcies a totes aquelles persones que col·laboren des dels nostres clubs. La seva feina permet que any rere any puguem tenir aquest document únic que reuneix a tot el nostre esport. Cap altra disciplina compta amb un Anuari com el nostre. És un motiu d’orgull de tota la família del waterpolo català.\nAquest nou Anuari no podria publicar-se sense el suport incondicional de la Federació Catalana de Natació i la Secretaria General de l’Esport de la Generalitat de Catalunya. Les empreses privades també són claus en aquest projecte. Volem agrair la col·laboració de les marques: Turbo, Colnatur, Red-Ness, Kubdu Biltong, PFotoalbums, Enfermos del Balón Amarillo i WP CAMP. Ells són els Amics de l’Anuari!\nEtiquetas:Anuari del waterpolo català, clubs waterpolo, esport català, Federació Catalana de Natació, Secretaria General de l'Esport, Turbo, waterpolo català


La Llumenera de Nova York: Farmer's Market\nTot degustant aquest gelat reserva de xocolata de l'Amazònia que no sóc l'únic que l'ha descobert, repasso quatre fotografies dels darrers dies. La feina de final de temporada és la responsable de l'activitat, gairebé residual, de La Llumenera ara que s'acaba l'agost. Ja vindran temps de bonança i de vacances a latituds ben familiars. Aquests darrers dies, aprofitant les visites, vaig tornar a passejar-me amb la mirada forastera per la ciutat de línies verticals. I sovint, força sovint, et sorprenen les formes i els colors que adopta Nova York. Com de bon matí, un diumenge qualsevol a Tompkins Square, al cor de l'East Village.\nEtiqueta: miralls, racons\nAnònim 28 d’agost, 2007 04:57\nquins pebrots que tens!\n(inspirat per la meva parella, mentre esmorzàvem al Conxetto).\nmiq 28 d’agost, 2007 08:43\nQuin comentari més original!\nAnònim 28 d’agost, 2007 09:44\nGelat reserva de xocolata de l'Amazònia? Jo en vull un!!!\nCelebro que "hagis tornat". No com d'altres, que van prometre reprendre l'activitat blogaire quan tornessin i ja fa dies que corren per aquí...\nJT 28 d’agost, 2007 10:58\nfarmer's market... vaja...\npensava escriure avui o dema un post sobre alimentacio als USA (sobre el llibre de Michael Pollan).. la foto hauria encaixat molt be en el meu post... en fi..\nMarketing Cultural Heritage Class 28 d’agost, 2007 12:19\nRoi 28 d’agost, 2007 13:52\nper cert, és veritat que el menjar als USA és tan dolent? o només a l'Oest...?\nTinc entès que no té gust a res i que les fruites i verdures triguen molt a podrir-se...llegenda urbana o veritat?\nQuè ens en dius?\nmiq 28 d’agost, 2007 16:49\nsi alguns han tornat i per l'activitat blogaire podríem dir que continuen en una platja del mediterrani. Deu ser el jet lag.\npots usar les fotos que vulguis per il·lustrar el teu post. Són al flickr. El llegiré de gust.\nel menjar a NYC és boníssim. Tens molta varietat de productes i n'hi ha com arreu que no tenen gust i d'altres que si. Tot depèn d'on compris. Però la varietat és ben gran. I NYC és plena d'excel·lents llocs per a dinar, sopar, esmorzar i fer un bon brunch el cap de setmana. Tria i remena.\nUnknown 29 d’agost, 2007 04:42\nsembla que te un cert aire mediterrani, no?\nen tot cas jo em quedo amb els pebrots verds\nAgnès 29 d’agost, 2007 11:03\nQue preciosa és aquesta foto!!!!\nAnònim 29 d’agost, 2007 12:42\nSemblem una colla de carpantes afamats.\nHi poses al blog coses de menjar i tothom ens apuntem als comments.\nQue has pensat a fer dos blogs especialitzats? un sobre la teca i un altre sobre el temps. Resultats espectaculars garantits!\npere 29 d’agost, 2007 17:12\ntreballar a l'agost és una cosa entre agradable i tot el contrari, depèn del moment en que t'agafi. Però unes vacances al setembre sí que valen la pena! Si passes pel mediterrani, benvingut!


Escola Mn. Albert Vives : 2016\nPublicat per ALBERT VIVES a 14:02\nAquest matí ens han visitat els Patges Reials de Ses Majestats els Reis d'Orient. Han arribat amb els seus camells i han explicat que venien a recollir les cartes de tots els nens i nenes d'Ed. Infantil i Cicle Inicial.\nEns han convidat a rebre Ses Majestats els Reis el dia 5 de gener al Rafting Parc de La Seu d'Urgell.\nPublicat per ALBERT VIVES a 11:38\nFESTIVAL CICLE MITJÀ\nPublicat per ALBERT VIVES a 11:31\nFESTIVAL CICLE INICIAL\nPublicat per ALBERT VIVES a 11:17\n4 ANYS: EL TIÓ\nEls alumnes de 4 anys han fet cagar el Tió i coca i xocolata els ha cagat i ells després, tots contents, s'ho han menjat.\nPublicat per ALBERT VIVES a 11:51\n5 ANYS: EL TIÓ\nEls alumnes de 5 anys....\nAvui al matí hem fet CAGAR EL TIÓ,\ndresprés de molt picar\nCOCA amb XOCOLATA ens ha cagat.\n3 ANYS: EL TIÓ\nSabeu que ha passat avui????\nDesprés de tants dies d’alimentar el nostre Tió bonic. Tots els nens i nenes de la classe de P3 hem anat a cagar el Tió, li hem cantat la cançoneta i tot de cops a l’esqueneta i...\nAu ... sabeu que ens ha cagat????\nCoca i xocolata i a la seva salut hem fet un bon esmorzar. Gràcies Tió bonic, t’esperem l’any vinent així d’eixerit!!!\nPublicat per ALBERT VIVES a 10:24\n5 ANYS: FRUITES DE LA TARDOR\nPer acabar el nostre projecte de la TARDOR hem treballat les FRUITES d’aquesta estació i sobretot la POMA: l’hem observada amb els cinc sentits, estudiat les seves parts, per fora i per dins i descobert diferents formes de poder-la menjar.\nPublicat per ALBERT VIVES a 10:58\nPublicat per ALBERT VIVES a 10:53\nPRIMER "B": PISCINA\nPublicat per ALBERT VIVES a 17:27\nCINQUÈ: VISITA ALS AVIS I ÀVIES DE L'HOSPITAL\nEls alumnes de Cinquè aquesta tarda hem anat a visitar els avis i les àvies que estan a l’Hospital de la Seu d’Urgell, per desitjar-los unes bones festes.\nHem cantat unes cançons que hem anat preparant a l’aula de música (amb coreografia inclosa!).\nA més els hem regalat unes felicitacions de Nadal que vàrem preparar la setmana passada a la classe especialment per a ells.\nEns ha agradat poder-los visitar i ells també ens ho han agraït. Esperem poder tornar-hi l’any que ve.\nPublicat per ALBERT VIVES a 17:25\nPRIMER "A": PISCINA\nPublicat per ALBERT VIVES a 17:09\nFESTIVAL D'EDUCACIÓ INFANTIL\nFotos del Festival d'Educació Infantil....\nTIÓ SOLIDARI 2016\nPublicat per ALBERT VIVES a 11:22\nPublicat per ALBERT VIVES a 16:39\nVÍDEO DE LA PREPARACIÓ DEL FESTIVAL ED. INFANTIL\nPublicat per ALBERT VIVES a 16:34\nSISÈ "B": APS DEL TIÓ SOLIDARI\nGRÀCIES FAMÍLIES PER LA VOSTRA COL·LABORACIÓ!!! 400 KILOS!!!\nPublicat per ALBERT VIVES a 17:16\nCAGADA DEL "TIÓ SOLIDARI"\nPublicat per ALBERT VIVES a 14:52\nE. INFANTIL: ACTIVITATS DE NADAL\nPublicat per ALBERT VIVES a 12:51\nAV ROBOTS: REPTE CIUTAT\nUna vegada hem explorat l’entorn de la ciutat, hem hagut d’anar a deixar uns cilindres anant augmentant la dificultat: verd, senzill; taronja, intermig; i vermell, difícil. Això sí, sempre amb retorn a la base. Ens ha costat molt, però, al final, ho hem aconseguit!!\nPublicat per ALBERT VIVES a 12:34\n5 ANYS "B": TARDA D'HOQUEI\nAhir a la tarda 4 jugadors del club Hoquei Cadí ens van explicar tot el que fan quan juguen a hoquei i nosaltres també hi vam jugar una estona.\nEns ho vam passar molt divertit!!!\nPublicat per ALBERT VIVES a 12:25\nAGERMANAMENT DE LES TORTUGUES I SISÈ B\nPublicat per ALBERT VIVES a 15:19\nESPORT EXTRAESCOLAR: MARATÓ TV3\nPublicat per ALBERT VIVES a 15:51\n4 ANYS: FANG\nEls nens i les nenes de 4 anys estem preparant el nostre detallet de Nadal: uns tions fets amb fang i molt de carinyo.\nPublicat per ALBERT VIVES a 15:46\nEn el nostre nou repte: fer una volta de reconeixement per explorar l’entorn de la ciutat i tornar a la base.\nPublicat per ALBERT VIVES a 15:38\nEl dimecres 7 de desembre van venir Els Minairons a l’Escola. Sabeu qui són? Són uns éssers màgics, molt petits i terriblement treballadors que la nit de Nadal fan joguines i dolços a l’interior del Tió.\nTots junts vam cantar, van recollir els desitjos i ens van regalar gormanderies.\nEns ho vam passar molt bé!!!!!!!!\nPublicat per ALBERT VIVES a 15:32\nAquesta és la composició del Consell Escolar després de les eleccions celebrades aquesta setmana:\nPublicat per ALBERT VIVES a 11:58\n3 ANYS: FULLES DE LA TARDOR\nEls nens i nenes de 3 anys aprofitant l’entorn de l’escola i com que ens agrada molt jugar… amb les fulles dels arbres mireu que be ens ho hem passat! Amunt i avall corrents, arreplegant fulles i tirant-les a les mestres i als nens i nenes.\nPublicat per ALBERT VIVES a 11:53\n5 ANYS: PROJECTE DE LA TARDOR\nEls nens i nenes de 5 anys després de fer la sortida de tardor ens hem engrescat a treballar el “PROJECTE DE LA TARDOR” Hem començat amb les fulles que vam recollir. Ja us anirem informant de tot el que anem descobrint.\nPublicat per ALBERT VIVES a 17:11\n3 ANYS: HA ARRIBAT EL TIÓ\nA l’escola ha arribat el Tió Solidari i sabeu que? també ha vingut un Tió petitó, petitó a la nostra classe. Cada dia el saludarem i molt menjar li donarem. A veure si poc a poquet es va posant ben grassonet.\nPublicat per ALBERT VIVES a 16:49\nPRIMER "A": VISITA A LA BIBLIOTECA\nEls nens i nenes de 1r A hem anat a la biblioteca. Ens han parlat de les emocions i ens han explicat un conte de cada emoció. Després hem pogut fer una estona de lectura dels llibres que més ens han cridat l’atenció. Ha estat tot molt interessant.\nPublicat per ALBERT VIVES a 16:28\n5 ANYS: VISITA A LA BIBLIOTECA\nLa classe dels globus i la classe dels estels hem anat a la biblioteca a veure l’exposició monográfica “PESSIGOLLES” i hem escoltat i mirat contes sobre aquestes emocions: alegria, tristesa, valentia, por i ràbia.\nPublicat per ALBERT VIVES a 9:59\n4 ANYS: RACÓ DE MATES\nEls nens i nenes d’Educació Infantil de 4 anys treballem les matemàtiques a través de racons. Són activitats manipulatives perquè aprenguin la representació simbòlica de les quantitats entre el 0 i el 9. També són propostes relacionades amb la lógica, la percepció espaial, el desplaçament en quadrícules i d’atenció visual.\nÉs la manera que els nostres petits assoleixen conceptes de manera vivencial, manipulant el material, fins arribar a l’adquisició de la noció del nombre. Tots aquests coneixements quedaran reflectits de manera escrita al llibre del Tinet.\nSEGON "A": VISITA A LA BIBLIOTECA\nEls nens i nenes de la classe de 2n A hem anat a la biblioteca de Sant Agustí. Els contes que ens han explicat tractaven sobre les emocions: l’alegria, la tristesa, la por, la ràbia, …etc. Ens han agradat molt !!!\nPublicat per ALBERT VIVES a 14:31\n4 ANYS: FULLES DE TARDOR\nEls nens i nens d’Educació Infantil 4 anys hem decorat les nostres pissarres amb fulles dels colors de la tardor amb una tècnica molt difícil per nosaltres. Però amb pràctica cada vegada ens ha sortit millor.\nPublicat per ALBERT VIVES a 10:48\nEI 5 ANYS "A": HOQUEI A L'ESCOLA\nLes nenes i nens de la classe dels globus hem jugat a hoquei a la pista de l’escola. Sis nois que practiquen aquest esport han vingut, han jugat amb nosaltres i hem passat tots una estona molt divertida.\nDesprés a la classe hem mirat un vídeo on nens i nenes s’ho passen bé jugant i aprenent aquest esport.\nPublicat per ALBERT VIVES a 10:41\n5èB: ASSISTEIX A L’EXPOSICIÓ “PESSIGOLLES”\nEl passat divendres els alumnes de 5è B vam acudir a la biblioteca Sant Agustí per veure i escoltar l’exposició “Pessigolles”, dedicada a les emocions i als sentiments. Contes que tractaven sobre l’alegria, la tristesa, el fàstic, l’ enuig, la por i l’enveja, que van despertar el nostre interès, tant per la seva lectura com per les emocions que ens presentaven.\nGràcies Marga, ens va agradar molt l’exposició i els contes que vas triat per mostrar-nos-la.\nPublicat per ALBERT VIVES a 14:28\nPublicat per ALBERT VIVES a 14:23\n4 ANYS: FAMÍLIES\nA les classes de 4 anys estem coneixent els membres de la nostra família. Hem portat fotos, les hem ensenyat als companys, hem dit els noms de tots i els hem dibuixat. Han quedat molt macos!\nPublicat per ALBERT VIVES a 14:20\n4 ANYS "ELS CANGURS": VISITA LA BIBLIOTECA\nEls Cangurs també hem anat a la Biblioteca. Vam veure una exposició de contes molt interessant relacionada amb el nostre Projecte d’Educació Emocional i vam poder escoltar un conte relacionat amb cada emoció.\n3 ANYS "CAVALLETS DE MAR": VISITA A LA BIBLIOTECA\nEls alumnes 3 anys de la classe dels "Cavallets de mar" han anat a la biblioteca...\nPublicat per ALBERT VIVES a 10:46\nQUART "B": VISITA A LA BIBLIOTECA\nAhir a la tarda, els nens i nenes de 4rt B vam anar a la biblioteca a veure una exposició anomenada “Pessigolles”. Ens van agradar molt tots els contes que ens van presentar sobre les emocions: alegria, tristesa, por, valentia, autoestima...\nPublicat per ALBERT VIVES a 17:48\nPRIMER "A": SORTIDA A LA TARDOR\nEls nens i nenes de 1r A hem fet una sortida prop de l’escola per observar els canvis que es produeixen en la natura quan arriba la tardor. Quan hem tornat hem jugat a tirar-nos fulles. Ens ho hem passat molt bé.\nPublicat per ALBERT VIVES a 9:07\n4 ANYS: ELS COLORS DE LA TARDOR\nEls nens i nenes de 4 anys, estem treballant els colors de la tardor, hem après quins són : el verd, el marró, el groc, el vermell i el taronja. Amb els tubs de paper higiènic que van portar a la classe hem fem estampació amb pintura i ens han sortit unes fulles d’allò més boniques.\nA més, vam fer una altra activitat relacionada amb aquests colors i vam treballar la grafomotricitat. Havíem de fer línies rectes horitzontals, verticals i diagonals.\nMireu que bé ens ho hem passat.\nPublicat per ALBERT VIVES a 12:21\n3 ANYS: JOC HEURÍSTIC\nEls alumnes de 3 anys altres estonetes a l’escola fem joc heurístic. Es tracta d’inventar el nostre joc amb peces de colors, materials desaprofitats i reciclables...\nEns agrada molt i ens fa volar lluny la imaginació.\nPublicat per ALBERT VIVES a 12:35\n3 ANYS "LES TORTUGUES": VISITA A LA BIBLIOTECA\nLes tortugues han visitat la biblioteca....\n4 ANYS "A": VISITA A LA BIBLIOTECA\nEls nens i nenes de la classe del Sol vam anar a la biblioteca, ens van agradar molt els contes que ens van explicar i ens ho vam passar molt bé.\nPublicat per ALBERT VIVES a 10:31\n3 ANYS: LA TARDOR\nLa tardor ja ha arribat és el temps de les castanyes i dels cargols amb banyes. i a l’escola.....\nEls alumnes de 3 anys aprenem el poema i la dita de la tardor, portem fruits de tardor i aprenem el nom, els dibuixem i tastem. I.... com que ens agrada pintar molt...estampem amb els colors de la tardor en un super gegant paper i en fulls de dibuix que ens donen les mestres. ens ho hem passat pipa!!!\nQUART "A": VISITA A LA BIBLIOTECA\nAhir, a la tarda, els alumnes de 4t A vam anar a la biblioteca i ens van presentar un munt de contes carregats d’emocions i sentiments. Contes que parlen de les nostres emocions: l’alegria, tristesa, valentia, por, ràbia... Vam passar una bona estona.\nGràcies a les bibliotecàries!!!\nPublicat per ALBERT VIVES a 9:49\nPROJECTE AV ROBOTS\nEls alumnes de robòtica extraescolar us ensenyem l’últim repte que hem fet: que els nostres Mindstorms EV3 dibuixin una creu sobre la taula amb una dificultat afegida, que ho facin tots sincronitzats. Esperem que us agradi!!\nPublicat per ALBERT VIVES a 17:55\n3 ANYS: JOC SIMBÒLIC\nHeu vist que bé ens ho passem? Dues estonetes a la setmana juguem a ser maquinistes de tren, a fer construccions, amb les nines, a la cuineta fem bons àpats i parem taula; fem de mecànics; juguem amb els cotxes...ens agrada moltíssim!\nPublicat per ALBERT VIVES a 10:50\nPublicat per ALBERT VIVES a 10:39\nPublicat per ALBERT VIVES a 10:35\nPLE DEL CONSELL MUNICIPAL D'INFANTS\nAhir dijous els alumnes representants de l’Albert Vives van assistir al Ple del Consell Municipal d’Infants celebrat a la sala de plens de l’Ajuntament de la Seu d’Urgell.\nVan presentar les nostres propostes, escoltar les dels companys i juntament amb l’alcalde Albert Batalla, van escollir els temes per treballar aquest any.\nVa ser una trobada molt agradable i interessant.\nPublicat per ALBERT VIVES a 11:30\n3 ANYS: CLASSIFICACIONS\nEls nens i nenes d’EI 3 anys estem classificant per colors tooooot tipus de materials que tenim a l’aula. Mireu que bé que ho fem!!!\nPublicat per ALBERT VIVES a 11:19\n5 ANYS: OBSERVEM LA TARDOR\nLa classe dels globus i la classe dels estels hem sortit al pati per observar i gaudir de la tardor.\nHem comprovat la dita:\n"GROC, TARONJA, VERMELL I MARRÓ\nPublicat per ALBERT VIVES a 11:11\nQUART: VISITA AL PARC DEL VALIRA\nEls alumnes de quart hem anat al Parc del Valira a estudiar els arbres. Hem après a reconèixer diferents tipus d’arbres. Per grups, els hem observat i hem completat una fitxa que ens ha donat la Cristina.\nPublicat per ALBERT VIVES a 9:45\nPublicat per ALBERT VIVES a 17:03\nAvui tota l'escola hem celebrat la festa de la castanyada.\nPublicat per ALBERT VIVES a 17:07\nPRIMER: LES NOSTRES OBRES\nAvui els nens i nenes de primer hem fet uns dibuixos per participar en el concurs estatal de Fertiberia.\nPublicat per ALBERT VIVES a 10:27


Els rebuts de llum i telèfon tributaran al 21% el setembre tot i que el consum sigui previ - Diari de Girona\nEls rebuts de llum i telèfon tributaran al 21% el setembre tot i que el consum sigui previ\nHisenda aclareix els dubtes sobre l'aplicació del nous tipus d'IVA a poc més d'una setmana de la nova tributació\ngirona | acn 23.08.2012 | 02:00\nEstabliment gironí on venen material escolar i adverteixen que l´IVA passa del 4% al 21% l´1 de setembre aniol resclosa\nEls dubtes sobre l'aplicació del nou tipus d'IVA s'han intentat aclarir per part de l'Agència Tributària a nou dies de l'entrada en vigor dels canvis d'aquest impost. Aquestes últimes setmanes, l'Agència Tributària havia rebut diferents consultes per part de gestors sobre determinades aplicacions del nou gravamen i Hisenda ha determinat el principi general que prioritza el moment en què s'acorda l'operació comercial, independentment del dia en què s'emet la factura. Les factures de les companyies de subministrament (aigua, llum, gas i telèfon) tributaran a partir de l'1 de setembre amb el nou IVA, el 21 per cent, tot i que els consums siguin de mesos anteriors.\nHisenda explica en l'aclariment que el tipus aplicable és independent de la data d'expedició de la factura. Això vol dir que el gravamen ve condicionat pel moment que s'acorda l'operació, la meritació.\nHisenda posa com a exemple qualsevol operació que es realitzi per exemple durant l'agost fins al dia 31. Si l'expedició de la factura es fa el 15 de setembre, quan ja és obligatori els nous tipus de l'IVA, l'impost que s'especificarà en la factura serà l'IVA vigent en el moment de l'operació, és a dir o el 8 per cent, si és el tipus reduït, o bé el 18 per cent, si és el general. Per tant, tot i que la factura s'emet el 15 de setembre, no s'aplicarà el nou impost que és del 10 per cent pel reduït o del 21 per cent pel general. A la facturà s'hauran d'especificar les dues dates.\nPel que fa a les factures de les companyies de subministrament de serveis (aigua, llum, gas i telefonia), tot i que els consums facin referència als mesos de juliol o agost, la factura que s'emeti a partir de l'1 de setembre ja inclourà el nou tipus general del 21 per cent.\nPrepagament per a mòbils\nEn el cas de les companyies de subministrament, Hisenda matisa que en el cas que les factures d'aquestes companyies s'emetin l'agost per un servei que es consumirà el setembre, l'IVA que s'aplicarà serà del 18% i no es podrà rectificar la factura posteriorment per gravar els consum de setembre o mesos posteriors al tipus del 21%. Aquest aclariment que fa Hisenda va destinat especialment a les companyies telefòniques que comercialitzen el contracte de prepagament. L'IVA que s'aplica en aquest cas és el que es realitza en el moment del pagament, "independentment de quan es realitzi el consum efectiu" del contracte.\nEn el cas de la venda d'un automòbil, un altre exemple que explica la nota de l'Agència Tributària, s'indica que el cas d'un contracte de venda celebrat durant l'agost, a un preu per exemple de 20.000 euros.\nSi el comprador abona en el moment de l'acord d'operació 10.000 euros s'aplicarà l'IVA general del 18 per cent vigents fins el 31 d'agost. Si el lliurament del vehicle es realitza durant els dies posteriors a l'1 de setembre, quan el tipus general passarà a ser del 21 %, les factures que s'emetin s'hauran de gravar amb el 21%.


Notícia: L’Ajuntament de Blanes municipalitzarà la gestió de les tres Escoles Bressol públiques\nL’Ajuntament de Blanes municipalitzarà la gestió de les tres Escoles Bressol públiques\nNoticia publicada a la web el 06/29/2021 09:01:32 AM\nÉs un dels punt més destacat aprovat al ple d’ahir, i es farà a través de la societat local 100% pública ‘Blanes Medi Ambient’, que ha re-definit el seu objecte social per gestionar més serveis\nUn dels punts més destacats de la sessió plenària d’aquest mes de juny celebrada ahir al vespre és el canvi de gestió del servei de les tres escoles bressol municipal. Fins ara s’ha estat fent de forma indirecta, a través de l’empresa Serveis per a la Infància Créixer Junts, i a partir d’ara es farà directament, a través de la societat local ‘Blanes Medi Ambient’. El tema es va aprovar amb la unanimitat de tots els grups polítics\nEscola Bressol Municipal de La Plantera, divendres passat\nActualment Blanes disposa de tres llars d’infants municipals als barris de La Plantera, Ca la Guidó i Mas Borell. Totes tres estan situades al costat d’altres nuclis educatius públics: la primera al costat de l’Escola Napoleó Soliva; la segona a tocar de l’Escola Mossèn Joan Batlle; i la tercera al costat tant de l’Escola Pinya de Rosa com de l’Institut S’Agulla.\nModificació Estatuts l’empresa ‘Blanes Medi Ambient’\nLligat amb aquest tema, la sessió plenària d’ahir també va aprovar ratificar l’acord pres a la Junta General de la societat ‘Blanes Medi Ambient’ –celebrada abans del ple municipal- per a la modificació dels estatuts d’aquesta empresa. La seva constitució es va impulsar el febrer de 2004, i posteriorment es va constituir l’any 2007 amb la totalitat del seu capital subscrit per Aigües de Blanes S.A.\nL’octubre del 2016 el ple va autoritzar l’adquisició del 100% de la societat per passar a ser societat de titularitat exclusivament municipal. Ara, la fita que s’ha marcat l’Ajuntament de Blanes amb el canvi d’estatuts de ‘Blanes Medi Ambient’ és canviar el seu objecte social i passar a gestionar diversos àmbits. No tan sols les Escoles Bressol, sinó també d’altres tipus de serveis d’interès públic. Aquest punt també va prosperar amb els vots a favor de tots els regidors i regidores.\nAltres punts tractats a l’ordre del dia del ple municipal\nRespecte la resta de punts tractats a l’ordre del dia, el conveni entre l’Ajuntament de Blanes, l’Associació d’Acció Solidària Mediterrània i Socialesport pel projecte d’alternativa habitacional acompanyament i inclusió social Xarxa Solidària amb persones migrants i refugiades, es va aprovar amb els dos únics vots en contra dels regidors de C’s. En canvi, la modificació del pressupost municipal vigent, així com l’aprovació inicial de la modificació de l’Ordenança de Circulació per regular els vehicles de mobilitat personal van prosperar per unanimitat.\nPle Municipal 28 de Juny 2021\nPer últim, respecte les tres mocions que tancaven l’ordre del dia abans del darrer apartat de Precs i Preguntes, la primera perquè es declari Blanes com a Àrea amb mercat tensionat d’habitatge va ser recolzada per tots els regidors i regidores llevat dels dos edils de C’s, que van votar-hi en contra. La segona, per solidaritzar-se amb el poble colombià davant la repressió de les mobilitzacions socials, va prosperar amb els vots a favor de tothom i dues abstencions del grup municipal de C’s.\nL'alcalde de Blanes, Àngel Canosa, durant la sessió plenària\nPer últim, la tercera proposta d’acord de suport a l’amnistia la van recolzar ERC i JxB, l’abstenció de BECP i PSC, i 3 vots en contra de C’s i el regidor no adscrit. El ple municipal es va poder seguir íntegrament en directe per streaming a través del perfil Facebook de l’Ajuntament de Blanes, el perfil de Youtube, per televisioblanes, així com per Ràdio Blanes, i es pot tornar a visionar a l’enllaç de YouTube https://youtu.be/SJyryK57VrY, així com al Facebook de l’Ajuntament de Blanes: https://www.facebook.com/144013812322321/videos/1197870354023774\nEl primer tinent d'alcalde, Jordi Urgell, durant el ple\nData de realització: 06/29/2021 | Data de la darrera actualització: 06/29/2021


SETMANA SANTA DE MATARÓ: Solemne besamans de la Mare de Déu dels Dolors\nSolemne besamans de la Mare de Déu dels Dolors\nBesamans a la Capella del Roser de Santa Maria\nLa Verge dels Dolors a Santa Maria contemplada per un dels angelets del Pas.\nEl proppassat disabte es va celebrar també el besamans de la Mare de Déu del Dolors despres del res del Rosari, que tal dia com avui ara fa 25 anys era beneïda a la ciutat de Mataró.\nTambé a l'endemà la Confraria de Jesús Captiu i Nostra Sra. dels Dolors va celebrar la Santa Missa en Honor a Jesús Captiu.\nLa Confraria avui inicia el triduum a la Mare de Déu dels Dolors, que preparà a confrares, portants, i devots sobre el paper de Maria. Aquest triduum enguany serà conduït pel Dr. Ramon Corts i Blay, rector de la Basílica de la Puríssima Concepció de Barcelona, que dirigirà l'acte i parlarà de les virtuts de Maria, la Mare Dolorosa i del beat Samsó. El Divendres s'iniciarà oficialment la Setmana Santa amb la Processó de Maria al Peu de la Creu que sortirà de la Basílica de Santa Maria i fins a la seu de la germandat al barri de Rocafonda.\nMés informació al webblog de la Confraria aquí.


L'Ajuntament d'Olot tornarà a fer audiències públiques a petició de la CUP - Diari de Girona\nL'Ajuntament d'Olot tornarà a fer audiències públiques a petició de la CUP\nolot |ddg 25.11.2015 | 13:54\nL'Ajuntament d'Olot tornarà a fer audiències públiques. En el decurs del mandat passat en va fer dues. Una la van fer l'1 de juliol del 2013 i l'altra a l'inici del mandat. En el seu moment, Josep Maria Corominas (alcalde d'Olot per CiU) va definir-les com un bon costum que ofereix un accés directe dels ciutadans als governants de la ciutat. En les que va organitzar, tots els regidors van exposar els projectes per fer i les accions acabades i van demanar preguntes, però no hi va haver quasi públic per preguntar. En base, al baix interès de les audiències, l'equip de govern les va deixar de fer.\n"Mirarem en els propers dies o en les properes setmanes de poder organitzar una altra audiència pública", va dir per anunciar el canvi d'idea l'alcalde al ple. Corominas va afegir que "no tenim cap mena de problemes per reunir-nos amb qui faci falta i donar les explicacions que facin falta".\nEl canvi de l'alcalde respecte a la utilitat de les audiències públiques va tenir l'origen en un prec de Mireia Tresserras (CUP). "Ens hem llegit el ROM i en l'article 103, ens diu que l'alcalde pot convocar 2 audiències públiques per any com a màxim", va dir.\nEn aquest sentit va dir que "ens hauria agradat una audiència pública pel tema dels pressupostos i de les ordenances aprovats en el ple passat" i afegir que "com que encara estan en període d'exposició pública, preguntem si seria possible una audiència pública per veure si seria possible explicar-los d'una manera detallada als ciutadans". En el ple anterior, Tresserras havia qualificat de poc entenedors els pressupostos. "No s'hauria de ser economista per entendre'ls, els ciutadans normals també tenim dret a comprendre'ls", va opinar. També va criticar la pàgina web de l'Ajuntament.


Ros nega haver parlat del subsidi d’atur en les negociacions per\nNoticies » Política 26 de setembre, 2018\nÀngel Ros assegura que no va parlar amb Jaume Bartumeu sobre les exigències d´Espanya en les negociacions amb la Unió Europea. Atribueix a un malentès les paraules del president d´SDP, que va indicar que Espanya demana que Andorra pagui subsidi d´atur als emigrants que hi retornin.\nBartumeu va reforçar els seus arguments tot dient que en converses sobre el tema amb Ros no l´havia desmentit. Però aquest dimecres l'ambaixador ho ha fet. Assegura que "des del punt de vista dels temes específics que formen part de la negociació és evident que no en vam parlar". Afegeix que "a l'agenda política no hi ha cap tema social ni laboral i no hi pot haver pressió ni posicionament d'Espanya vers un tema d'aquestes característiques".\nRos diu que Espanya exerceix de col·laborador en les converses i per tant no hi ha pressions. "Estem acompanyant Andorra en aquest procés com a país que, sens dubte, coneix la realitat andorrana més que la mitjana europea", declara.\nEl grup liberal s´ha referit aquest matí a la qüestió. La consellera Judith Pallarés ha dit que ignora el que diu SDP, però ha recordat les recomanacions internacionals perquè Andorra instauri un subsidi d'atur.\nPallarés considera que això demanaria un debat en profunditat "perquè si no hi ha revisió de salaris difícilment podrem demanar-li a algú que, a part de les cotitzacions de la CASS actuals, pagui més per aquesta qüestió". És un tema que "va molt més enllà de complir amb un expedient", conclou.\nL'executiu, al qual SDP acusa d'amagar aquesta problemàtica, no s'ha pronunciat encara sobre la qüestió.\nImatges: F. Montero/S. Linares


Browsing by Author Institut Municipal d'Informàtica (Barcelona)\nShowing results by Author Institut Municipal d'Informàtica (Barcelona)\n2014 Activitat turística a Barcelona. Desembre 2014 Gerència Municipal; Gabinet Tècnic de Programació; Direcció Operativa de Turisme i Esdeveniments; Institut Municipal d'Informàtica (Barcelona)\n2015 Activitat turística a Barcelona. Gener 2015 Gerència Municipal; Gabinet Tècnic de Programació; Direcció Operativa de Turisme i Esdeveniments; Institut Municipal d'Informàtica (Barcelona)\n2014 Activitat turística a Barcelona. Novembre 2014 Gerència Municipal; Gabinet Tècnic de Programació; Direcció Operativa de Turisme i Esdeveniments; Institut Municipal d'Informàtica (Barcelona)\n2013 Barcelona a la butxaca : iniciatives Àrea d'Hàbitat Urbà; Institut Municipal d'Informàtica (Barcelona)\n2014 Barcelona davant els nous reptes de les Ciutats Intel·ligents Institut Municipal d'Informàtica (Barcelona); Sanromà Lucia, Manel\n2013 Barcelona WiFi : presentació del Projecte Institut Municipal d'Informàtica (Barcelona); Àrea d'Hàbitat Urbà\n2013 Comptes 2011-2012 de l'Institut Municipal d'Informàtica Institut Municipal d'Informàtica (Barcelona)\n2010 Comptes anuals 2009 de l'Institut Municipal d'Informàtica de Barcelona Institut Municipal d'Informàtica (Barcelona)\n2012 Comptes anuals 2011 de l'Institut Municipal d'Informàtica de Barcelona Institut Municipal d'Informàtica (Barcelona)


ERC retreu al govern espanyol la "lentitud" en la concessió d'ajuts pel temporal Dana i Marlaska promet "agilitzar-ho" La República\nERC retreu al govern espanyol la “lentitud” en la concessió d’ajuts pel temporal Dana i Marlaska promet “agilitzar-ho”\nACN Madrid.-La senadora d’ERC Sara Bailac ha retret al ministre de l’Interior, Fernando Grande-Marlaska, la “lentitud” en la concessió d’ajuts pel temporal Dana que va afectar Lleida i Tarragona l’octubre […]\nACN Madrid.-La senadora d’ERC Sara Bailac ha retret al ministre de l’Interior, Fernando Grande-Marlaska, la “lentitud” en la concessió d’ajuts pel temporal Dana que va afectar Lleida i Tarragona l’octubre del 2019. Els republicans han criticat que un any després “moltes” de les sol·licituds encara no s’han abonat als afectats la qual cosa genera problemes a ajuntaments, negocis o particulars. Bailac ha recordat que el Ministeri de l’Interior tenia sis mesos per resoldre des de la presentació de les sol·licituds. Marlaska ha respost que de les 204 sol·licituds rebudes en relació amb la Dana, n’hi ha 137 resoltes. “Soc plenament conscient de la urgència de percebre aquestes ajudes, però hem de tenir en compte que va irrompre la pandèmia”, ha dit.\nAixò va implicar la “suspensió dels procediments” i la “reorientació de les capacitats de protecció civil”, ha remarcat Marlaska, que ha dit que la Direcció General de Protecció Civil i Emergències “treballa amb prioritat màxima” per resoldre-ho. “Té el compromís del ministre que agilitzarem tots els tràmits en els termes factibles” perquè es resolguin “al més aviat possible”, ha afirmat.\nSalut preveu arribar al pic de pressió assistencial entre finals d’aquesta setmana i principis de la següent\nEl Suprem demana informe a l’Advocacia de l’Estat sobre els indults als presos independentistes


Juan José Zapater Rodríguez - Viquipèdia, l'enciclopèdia lliure\nJuan José Zapater Rodríguez\nJuan José Zapater Rodríguez, conegut també com a Juan Zapater o J. J. Zapater, (València, 19 de març de 1867 - València, 1922) fou un pintor, il·lustrador i acadèmic valencià, en l'obra del qual destaquen els retrats i sèries costumistes i regionalistes valencianes.\n19 març 1867\n1922 (54/55 anys)\nDibuix de Zapater (amb la signatura amb la part inferior dreta) de l'aula capitular del Convent de Sant Doménec de València.\nDes de molt jove destacà en el camp de la pintura, obtenint un premi especial de la Reial Acadèmia de Belles Arts de Sant Carles de València. En aquesta ciutat va iniciar els seus estudis, traslladant-se més tard a Roma i a Florència en ser pensionat per l'Estat perquè seguira amb els seus estudis. Allí va conèixer a Emili Sala, amb qui es trasllada novament, aquesta vegada a París, on finalitzarà la seua formació artística.\nA la seua tornada s'establí definitivament a València, on destacà com a pintor costumista i retratista. Presentà diverses obres a diferents certàmens, com l'Exposició Nacional de Belles Arts de 1887, en la qual va obtindre la tercera medalla amb la seua obra Pas de les Termòpiles, molt afalagada per la crítica. Va tornar a rebre aquesta distinció l'any 1890 pel quadre Una poesía, que havia sigut exposat en l'Exposició Universal de París (1889), i que en l'actualitat és propietat del Museu del Prado, el qual el té en dipòsit en les dependències del Teatro Real de Madrid. Altres obres seues destacades són Scherzo in Carnavale, exposat en la National Gallery de Londres i l'Estudi de Goya, presentat en l'Exposició Regional de València en 1920.\nVa dedicar gran part de la seua carrera a la docència a l'Acadèmia de Belles Arts de Sant Carles de València, on va formar a nombrosos artistes valenncians de principis del segle xx. Dels seus treballs com a il·lustrador destaquen, les seues col·laboracions amb el periòdic Las Provincias i treballs a ploma per al tom titulat Valencia, de Teodor Llorente, dins de l'obra España, sus monumentos y artes; i també per a la Historia de Sagunto, d'Antoni Chabret i Fraga, i El Teatro, del poeta Francisco Sosa Escalante, així com un àlbum d'aquarel·les sobre el palau d'Alcañices, propietat de José Isidro Osorio y Silva-Bazán, duc d'Alburquerque i marqués de Alcañices, mentor d'Alfons XIII.\nA Wikimedia Commons hi ha contingut multimèdia relatiu a: Juan José Zapater Rodríguez\nBiografia de Juan José Zapater Rodríguez\nApunts biogràfics de Zapater en el Museu del Prado\nObtingut de «https://ca.wikipedia.org/w/index.php?title=Juan_José_Zapater_Rodríguez&oldid=26018511»\nDarrera modificació: 14 gen 2021 a les 15:48\nLa pàgina va ser modificada per darrera vegada el 14 gen 2021 a les 15:48.


La CUP demana a ERC que abandoni “projectes caducs” com la taula de diàleg\nEl diputat de la CUP-NCG Xavier Pellicer / ACN\nInsta Aragonès a tornar a l'acord d'investidura\nEl diputat de la CUP Xavier Pellicer ha assegurat aquest dimarts que la taula de diàleg entre la Generalitat i el govern espanyol “ha fracassat des del primer moment” perquè no contempla l’autodeterminació de Catalunya i ha advertit el president Pere Aragonès que pactar amb l’Estat “és impossible”. Per això, l’ha instat a “retornar d’una vegada per totes a l’acord d’investidura” i a defugir “projectes caducs”. “Hi ha una alternativa al continuisme, a l’estancament sense cap tipus d’horitzó i a l’aliança amb el PSOE”, ha dit en roda de premsa, i ha fet una crida a “construir les condicions per celebrar un referèndum d’autodeterminació aquesta legislatura”.\nPellicer ha respost així al missatge institucional que Aragonès va oferir diumenge, en què va cridar a construir “alternatives amb realisme” per si la negociació amb l’Estat “s’encalla”. L’alternativa, ha insistit el portaveu anticapitalista, és exercir l’autodeterminació, per la qual cosa ha demanat que es comenci a “construir les condicions” per consultar la ciutadania.\nEl diputat també s’ha referit a la decisió de la justícia de Bèlgica de no extradir Josep Miquel Arenas, Valtònyc, i ha considerat que “evidencia la constant persecució política de l’Estat espanyol i la vulneració sistemàtica de drets fonamentals”. Tot i això, ha recordat que un altre raper, Pablo Hasel, està empresonat a Lleida per un cas similar. “Celebrem que la justícia belga hagi donat la raó a Valtònyc però no podem ometre que fa més de tres anys que està exiliat per cantar contra la monarquia corrupta”, ha assenyalat.\nAixí mateix, ha aprofitat per carregar contra l’acord d’ERC, Junts i el PSC per renovar diversos càrrecs públics com la Corporació Catalana de Mitjans Audiovisuals (CCMA), el Consell de l’Audiovisual de Catalunya (CAC) i el Síndic de Greuges. Pellicer ha lamentat que el pacte s’ha fet a partir de “quotes partidistes i de repartiment del pastís” i que s’han proposat persones amb vincles coneguts amb algunes formacions polítiques.\nCatalà Desembre 29, 2021 | 17:10\nNo pot caducar el què mai ha començat.\nQuina pinta de burro Desembre 29, 2021 | 22:10\nUna colla de retardats. Amb ximples d'aquesta mena no es pot anar enlloc i menys construir un estat.


Pau Riba, el més gran iconoclasta de la cançó catalana (II) | Enderrock.cat\nArxivat a: Enderrock, Pau Riba, obituari\nPau Riba, l'any 1996 | Juan Miguel Morales\n<< Pau Riba, el més gran iconoclasta de la cançó catalana (I)\nAmb la seva germana Mercè que es va fer les il·lustracions i els gravats, va publicar Trànsit (Taller d’Aixa, 1985). El 1986 va llençar un manifest en favor de la transcançó i, després de cinc anys de silenci discogràfic, va publicar el luxós àlbum Transnarcís (Viatge ovídic per un jardí tancat) (Edicions de l’Eixample), basat en l’espectacle estrenat un any abans a la plaça del Rei de Barcelona. El formen dos vinils blancs translúcids de 12 polzades i llarga durada dels quals només hi ha tres cares enregistrades, que s’acompanyen de diversos flascons amb fragàncies associades a les diferents cançons, notes sobre les olors i un llibre. Actualment exhaurit, és l’únic àlbum de Pau Riba que mai no ha estat reeditat en CD. Encara el 1985 va presentar l’espectacle Nadal Halley a Els 4 Gats. En aquella època, Riba va entrar a formar part de la Comissió Assessora per a la Modernització de la Cultura (organisme pertanyent a la Conselleria de Cultura de la Generalitat de Catalunya), va participar a la pel·lícula Caín, de Manolo Iborra, i va publicar la seva única novel·la, Ena (Quaderns Crema). Als seus concerts fora de Catalunya interpretava alguna de les seves cançons en castellà. Un enregistrament de “Taxista” en aquest idioma es pot trobar amb facilitat a través d’internet. També va presentar la novel·la Ena (Quaderns Crema, 1987).\nPau Riba al seu estudi de la casa de Tiana (el Maresme), per al reportatge '25 anys de la Nova Cançó' de TVE, del 1987, realitzat per Juan Antonio Gamero. Foto: Ferran Borràs\nEl 1988 va continuar participant en films –Bajarse al moro, de Fernando Colomo; Unes vacances tranquil·les, de Jordi Grau, i El baile del pato, de Manolo Iborra–, i va convertir l’espectacle Nadal ‘Halley’ –creat amb Toti Soler sobre nadales, aprofitant la popularitat que va produir l’aparició del cometa Halley el 1986– en Jisàs de Netzerit o capítol 0 de la Guerra de les Galàxies. Coincidint amb el vintè aniversari del Maig del 68 publica el llibre La "gran corrida": del maig del 68 a les eleccions del 88 (Quaderns Crema, 1968). L’any següent va participar a les pel·lícules Verònica (Una dona al meu jardí), d’Antoni Padrós i Octavi Martí, i La bañera, de Jesús Garay; a un capítol de Le retour d’Arsène Lupin, dirigit per Jordi Cadena, i a l’obra Estimat Bruce Springsteen, muntada pel Teatre de l’Ocàs. Més tard, hi va continuar col·laborant i els va escriure els textos de totes les cançons de Línia roja, obra que es va estrenar el 1990 i de la qual va sortir un LP amb la banda sonora. L’any dels Jocs Olímpics de Barcelona es va fer una catifa floral de 200 metres quadrats al Moll de la Fusta per tal de rebre la flama olímpica en la seva ‘arRibada’ a Barcelona, la nit abans de la inauguració. En aquell moment simultaniejava la seva faceta de cantant i la d’actor. Així, el 1992 va estrenar, amb el seu fill Pauet, Ribaibal, on recuperava algunes de les seves primeres cançons i en presentava altres de noves, i se’n va anar al Marroc per gravar Orquesta Club Virginia, de Manolo Iborra. Durant l’estiu va presentar el programa Trif tong, a TV3, i va organitzar un concert per al 25è aniversari del Grup de Folk, que es va celebrar al festival Altaveu de Sant Boi.\nLa llarga sequera discogràfica es va veure trencada el 1993 amb Disc dur (On The Rocks), el seu primer treball editat en CD, amb Pep Sala com a productor i les col·laboracions de Raimundo Amador, Juan Perro, Kiko Veneno, Sau i Ia & Batiste. El mateix any va enregistrar el concert De Riba a Riba a la sala L’Espai, en què interpretava les musicacions d’alguns poemes del seu avi Carles Riba, de la seva àvia Clementina Arderiu i cançons pròpies. El músic, que als inicis de la seva carrera havia blasmat dels seus avis poetes declarava: “jo, abans, al meu avi no l’entenia. Ara, ja sí. És un gran lletrista rocker”. El treball va ser editat per El Taller de Músics. Paral·lelament, escrivia setmanalment la secció La lògia del fil al diari Avui, d’on es van recopilar els articles per al llibre Al·lolàlia (Proa, 1999), i es va publicar la biografia Pau Riba, (Edicions la Magrana), a càrrec de la periodista Magda Bonet. L’any següent va fer les cançons de L’efecte Alka Seltzer, un muntatge teatral de Miguel Casamayor basat en textos d’H. M. Enzensberger i Paul Watzlawick, i va incorporar el seu segon fill, Caïm, a l’espectacle Ribaibal. També va presentar l’espai d’entrevistes Daguerreotips, al programa Zona V de TV3. El 1996 va participar a la prio era edició del Docrtor Music Festival que es va celebrar a Escalarre i que va congregar artistes de renom mundial: David Bowie, Lou Reed, Iggy Pop, Patti Smith, Bad Religion… Entre 1995 i 1999 va compondre i enregistrar diverses cançons per al disc Rock Impúber. Hi van col·laborat algunes artistes, entre els quals La Lloll, Gerard Quintana i Pemi Fortuny. Finalment, el disc no es va editar encara que algunes cançons. per exemple “La mà negra” es poden trobar a internet.\nEl seu nou disc no va aparèixer fins al 1997. Cosmossoma (Matriu/Matràs) va ser un àlbum fet a mitges amb Pastora, un grup integrat en aquell moment només per Pauet i Caïm Riba. Eren cançons tecno dedicades a Gaia, la mare terra. A més, també va presentar Lletrerada (a la col·lecció de poesia “Els llibres de l’Óssa Menor”, de l’editorial Proa), on va recopilar, per ordre cronològic, les lletres de totes les seves cançons conegudes i algunes d’inèdites. El mateix any va seguir amb Actors gramàtics, un recital poètic fet conjuntament amb Sisa i que es van autoeditar el 1998. La revista ENDERROCK 37 de juliol del 1998 va incloure cinc dels seus discos al ràquing Els 100 millors discos del rock en català: Dioptria; Dioptria 2; Jo, la donya i el gripau; Licors, i De Riba a Riba). Posteriorment, va participar en el concert de celebració dels trenta anys del Grup de Folk a Sant Esteve de Palautordera, on es va retrobar amb Jordi Pujol actuant com a Pau i Jordi, cosa que va propiciar la tornada als escenaris del duet i l’edició de Joguines d’època i capses de mistos (inicis no nicis) (Picap/Matriu-Matràs, 1999), un CD on va reeditar tot el material anterior al Dioptria, el de Pau i Jordi i el senzill Rollo roc del 1977. Amb Antoni Munné-Jordà té cura de l’edició de L’illa del gran experiment (1999) d’Onofre Parés.\nPau Riba, el més gran iconoclasta de la cançó catalana (III) >>


Concurs de 'graffitis' a les Borges | Notícies | SomGarrigues\nDimecres, 11 de de desembre de 2013 - Les Borges Blanques\nConcurs de 'graffitis' a les Borges\nL'Ajuntament de les Borges, a través de les regidories de Joventut i Governació i amb la col·laboració de la Cooperativa "La Borgenca" de les Borges Blanques, ha obert la convocatòria del primer concurs de "graffitis" que se celebrarà en el marc de la Fira de l’Oli, que té lloc els dies 17, 18 i 19 de gener de 2014.\nEls projectes, per als quals s'haurà d'haver presentat un esborrany de disseny abans del 30 de desembre, es pintaran al carrer doctor Trueta, on la cooperativa ha cedit l'espai de paret del seu edifici. El premi per als tres guanyadors és d'un lot d'oli de l'entitat.\nLa temàtica dels projectes és lliure amb el condicionant que en cap cas s’admetran temes que puguin resultar ofensius, que incitin a la violència, racistes o sexistes.\nPoden participar-hi joves a partir dels 16 anys d’arreu de Catalunya, de forma individual o en grup.\nEls projectes seleccionats es duran a terme el dia 18 de gener de 2014 a partir de les 10 del matí i fins les 5 de la tarda.\nCada participant o grup portarà els seus propis materials. L’ajuntament de les Borges Blanques finançarà una part d’aquest material per a cada projecte/disseny.\nCada participant o grup disposarà d’un espai de 6m d’ample per a la realització del grafit i/o mural. Aquest espai està ubicat al c/ Dr. Trueta (davant de l'institut Josep Vallverdú) i està cedit per la Cooperativa La Borgenca.\nInscripcions i procés de selecció\nPer poder participar al concurs, cada aspirant o grup ha de presentar un esborrany amb el disseny del seu projecte abans del dia 30 de desembre de 2013 a:\n- Presencialment i en suport paper o digital a l’Oficina Jove de les Garrigues (c/ Avemaria, 14 de les Borges Blanques).\n- Per correu electrònic i en suport digital a joventut@lesborgesblanques.cat\nEn ambdós casos, el disseny ha d’anar acompanyat d’un document amb les dades identificatives de la persona o persones participants (nom i cognoms, telèfon, adreça, edat, DNI i correu electrònic).\nLa comissió organitzadora s’encarregarà de fer la selecció dels projectes que finalment optaran al concurs. Un cop escollits els esbossos es comunicarà, amb prou antelació, als artistes seleccionats que es comprometran a realitzar el projecte en el dia i hora previstos.\nEl jurat del concurs estarà format per representants tècnics i polítics de les regidories de Joventut i Governació, juntament amb el president de la Cooperativa La Borgenca de les Borges Blanques. El mateix dia del concurs i un cop estiguin acabats els projectes, el jurat passarà a fer les puntuacions i a valorar-los.\nL’entrega de premis es farà el dia 19 de gener a l’estand de l’Ajuntament de les Borges Blanques.\n1r premi: Lot d’oli de la cooperativa La Borgenca.\n2n premi: Lot d’oli de la cooperativa La Borgenca.\n3r premi: Lot d’oli de la cooperativa La Borgenca.\nL’organització s’eximeix de qualsevol conflicte de publicació de l’obra.\nL’organització es reserva el dret de modificar i adaptar les obres en funció de les necessitats i de la seva publicació en les xarxes socials i mitjans de comunicació.\nEl fet de participar en el concurs implica la plena acceptació d’aquestes bases.


#1 Consells per la conservació del Medi\nDes de GarrafCoopera i la Plataforma Defensem l'Ortoll comencem una campanya de divulgació de consells i propostes per caminants, excursionistes i amants de la naturalesa que vulguin aportar el seu gra de sorra en la conservació i recuperació del Medi Ambient.\nEnamora’t de la Terra. Crear una relació afectiva amb el nostre planeta és el primer pas per treballar per la Naturalesa. Admira la seva diversitat, contempla les estrelles en una nit fosca, porta els teus fills a veure els insectes, descobreix la flora i observa els ocells.\nEl teu refugi. Busca un <<lloc màgic>> envoltat de naturalesa, encara que sigui petit, i torna-hi cada vegada que necessitis un racó per reflexionar.\nEnvolta't d’idees. Aprèn més d’altres cultures i maneres de viure. És probable que molts dels canvis que vulguis fer realitat ja hagin estat iniciativa d’algú altre. Participa. Comparteix idees. Mira, escolta i aprèn.\nParla amb persones desconegudes. La majoria de la gent es sent intimidada parlant amb persones desconegudes. Les converses amb persones desconegudes poden portar els cursos més insospitats, i el destí final poden ser experiències més properes i felices i un món més amable, per tu i per elles.\nL’arbre de la vida. Celebra els moments més significants de la teva vida plantant un arbre: absorbeix el CO2, és la casa de centenars d’animals i ajuda a renovar i retenir la terra. A més, és un bonic testimoni del teu pas per la Terra.\nCamina més cada dia. Fixa’t una distància objectiu i dóna’t un premi cada vegada que el superis. El saber que tens un cos saludable t’ajuda a prendre la decisió de no anar a comprar en cotxe.\nPorta bosses de plàstic amb tu. Les bosses de plàstic són una de les coses més contaminants que utilitzem. Però pots reutilitzar-les per recollir les deixalles que trobes a la Natura. No pesa, és reutilitzable i pot protegir el teu telèfon mòbil si plou.\nEstima l’aigua, odia el plàstic. L’aigua és saludable. Però si ve d’una ampolla de plàstic i des de lluny, no ho és per la Terra. Porta sempre amb tu una ampolla de bona qualitat i reomple-la cada vegada que ho necessitis.\nNo t’oblidis de les llavors. Mentre caminis pots llançar per sobre dels marges del camí llavors d’arbres, plantes i flors. Així ajudaràs a recuperar la biodiversitat i la reforestació si és necessari. Però no introdueixis espècies invasores, empitjoraràs el problema.\nFes-te sentir. Si veus alguna cosa que pugui ser contaminant, fes-ho saber a les autoritats municipals o mediambientals. Potser algú ja ho ha fet abans, però és millor informar dues vegades que cap.\nConsells presentats a 'Nature-Saving Scholarship de Hike & Cycle': https://hikeandcycle.com/scholarship/


Sankt Paulí Enoburger Granollers - Menjat Barcelona | Descobrim la gastronomia barcelonina\nInicio > Restaurant > Sankt Paulí Enoburger Granollers\nAvui sortim de Barcelona per anar a tastar una hamburgueseria de Granollers: Sankt Paulí Enoburger.\nLa proposta de Sankt Paulí Enoburger és clara: hamburgueses de forquilla i ganivet. Aposten per un molt bon producte, majoritàriament de proximitat, per elaborar una carta d’hamburgueses i tapes tradicionals, però presentades de forma més formal.\nNomés entrar vam trobar-nos amb dos detalls curiosos. Per una banda, una capseta per abandonar els nostres smartphones i un petit aperitiu per anar fent boca.\nNosaltres ens centrarem en les hamburgueses, que són el cuore d’aquest local. Tenen diferents carns per les hamburgueses, vedella i pollastre pels més tradicionals -la qual porten de Can Collàs, una granja d’aprop de Granollers-, i una vegana i una altra de sèpia.\nTot i que les hamburgueses poden servir-se amb un pa rodó, ens recomanen prendre-les al plat, per apreciar millor la qualitat de la carn i la combinació que fan. Les hamburgueses són de 180 grams i sempre tenen un ingredient a la base de la carn, com si estiguessin farcides. A l’hora de servir-les, en posen un trocet a la part superior. Tanmateix, els elements típics que anirien dintre del pa -com l’enciam, el tomàquet o la ceba caramel·litzada- no desapareixen, sinó que se serveixen al plat, el qual també es completa amb pa de coca amb tomàquet i patates fregides.\nEn aquest cas, vam tastar una Mallorquina, una hamburguesa de carn de vedella amb sobrassada i formatge al seu interior. Una combinació excepcional i on brilla el bon producte.\nUna altra opció són els nius d’hamburguesa, una mena de dònuts de carn que al seu interior tenen l’ingredient que s’escolleixi: formatge de cabra, rocafort, sobrassada, foie amb parmesà,… A diferència de les burgers normals, aquestes es fan al forn, el que també dóna un toc diferent a la carn.\nNosaltres ens vam decantar per una petita joia: un niu d’hamburguesa de vedella de foie amb parmesà.\nSi sou valents, també tenen una súper hamburguesa de mig quilo: l’Hamburguesa Donostia, la qual costa 18€.\nLes postres feien també molt bona pinta, i vam decidir deixar-nos seduir pels seus pastissos casolans. Per una banda, el pastís de tres xocolates, que és un pecat capital – i que pot provocar alguna discusió a taula si no es comparteix-, i per altra banda pastís de formatge, amb un toc de llimona, també molt bo i amb una textura flonja excel·lent.\nEl servei excel·lent, molt atent i explicant en tot moment com estan pensades les hamburgueses i amb ganes de satisfer al màxim al client.\nCompleten l’oferta amb vàries cerveses, amb alguna opció artesana de la Cerveseria del Montseny. També estan començant a construir una interessant carta de vins, amb opcions de blanc i negres que acompanyen a la perfecció aquestes hamburgueses més…finetes.\nLa decoració té un toc informal però molt ben cuidat, amb certs tocs industrials. Es presenta un ambient animat, on el vi pren una part important de la decoració del local.\nSi us animeu a tastar aquesta particular versió d’hamburgueses de forquilla i ganivet, feu-nos saber la vostra opinió.\nSankt Paulí Enoburger, Granollers\nDirecció: C/ del Lliri, 32, 08402, Granollers\nTelèfon: +34 673 396 470\nPreu: €€ (15€ per persona aprox)\nLa proposta de Sankt Paulí Enoburger és clara: hamburgueses de forquilla i ganivet amb bon producte de proximitat. Hamburgueses i tapes.\ngranollers hamburgueses hamburgueses gourmet\nPublicación AnteriorRestaurant 3, Hotel Granados 83 de Barcelona\nPublicación SiguienteL’Home dels Nassos Barcelona


Espectacular entrada morocristiana a Ontinyent\nDesenes de milers d’espectadors assistien aquest divendres a Ontinyent a una multitudinària entrada de Moros i Cristians, amb els seients plens al llarg de tot el recorregut l’Avinguda Almaig, l’Avinguda Daniel Gil i la Plaça de la Concepció. Un seguiment que també ha estat molt elevat a través de les diferents televisions que l’han retransmés en directe tant a través de la xicoteta pantalla com per internet.\nLa capitania cristiana de la comparsa Fontanos obria una intensa vesprada-nit festera amb un boato dedicat als elements característics de l’escut de la ciutat, l’aigua, les torres i els lleons. La capitania integrava per primera volta, aigua com a part d’un espectacle que comptava amb 7 bandes de música i 2 ballets, i que culminava amb l’arribada del capità Fontano, Javier Moscardó, en una espectacular carrossa amb estàtues de lleons. L’ambaixada dels Bucaneros narrava la història d’un grup de pirates que fugien dels perills de les lluites entre cristians i musulmans. L’espectacle integrava la recreació d’un volcà en erupció amb monstres de cendra o una batalla contra un monstre marí, tancant una carrossa amb un vaixell amb l’ambaixador Ignacio Gironés i el banderer David Penadés.\nPel que fa als moros, la capitania Kábilas no parlava de guerra sinó de festes i alegria, basant-se en un món oníric, el somni d’un xiquet, el capità Cefe Micó, que descavalcava del seu cavall i saludava personalment a l’alcalde Jorge Rodríguez. El boato integrava un nombrós grup de jenets a camell i dos elefants, a més de la recreació d’un zoco amb obsequis per als espectadors. Per últim, l’ambaixada dels Moros Berberiscos narrava la història dels germans Aruj i Jeireddin, coneguts com a Barba-Roja, tancant amb l’aparició de les seues dones, l’ambaixadora Àngela Montés i la banderera Mª Carmen Tomás, que arribaven després d’una posada en escena on destacaven els espectaculars ballets, un d’ells acompanyat del conegut coreògraf i Premi Nacional de Dansa Marcos Morau.\nL’acte transcorria amb normalitat, sense incidències i amb un públic entregat que no abandonava els seus seients tot i que la finalització es perllongava fins a les 2.30 hores de la matinada del dissabte.


La «Buleria» de Bisbal arrasà al Coliseu\nEl cantant d'Almeria enfervorí els més de 10.000 fans que seguiren el concert\nPassaven pocs segons del moment esperat durant dies per 10.000 incondicionals i Bisbal arrancava l'espectacle a ritme de Solo. Un tema que tot i els 150.000 vats de so, quedava ofegat pels crits de deliri de la joventut més tendre de l'illa.\nDavid Bisbal feia la seva aparició sobre l'escenari eufòric, amb ganes de donar-ho tot a unes fans entregades al màxim que seguiren el concert entre palpitacions al cor i escridassant-se per llançar floretes a «Bisbi». Les més agosserades entonaven els temes del cantant d'Almeria deixant-se escoltar quasi tan alt com l'artista. Tot el Coliseu era un clam.\nAcabat Solo, amb tot l'escenari a les fosques, una cascada de focs d'artifici il·luminava el cel d'estrelles amb Bisbal enmig de totes elles. Ja havia triomfat. Vestit amb una camiseta vermella, texans i esportives, amb plataforma, Bisbal continuà amb temes com ara Desesperadamente mia... I, de sobte, els primers acords de Corazón latino dugueren el paroxisme a les fans. El cantant, custodiat per un grup de ballarins, encisà amb el seus curiosos moviments de cadera i una excel·lent coreografia.\nAl tancament d'aquesta edició, Bisbal seguia encandilant les fans sobre un escenari de 16 metres per 16 metres i encara no s'havia escoltat el cèlebre Buleria. Tot i així, el seu triomf estava escrit ja abans de l'inici del concert. L'arena de la plaça de toros bullia fent una ona a l'uníson i reclamant el cantant de moda. La calor es feia quasi insuportable, i a l'arena del «coso» taurí no hi havia lloc ni per una agulla. Per aquells que no hi foren, demà sabreu com acabà.


Tots els síndics menys un militen en partits - Notícies Política - Notícies Política - e-notícies\nPolítica · 23 de Juliol de 2013. 19:58h.\nICV diu que tenir carnet d'una formació no és "el problema" però critiquen els vincles del president del TC amb el PP\nDos dels tres membres de la Sindicatura de Comptes escollits la setmana passada pel Parlament militen als partits que els van proposar. Aquest és el cas del Síndic Major Jaume Amat (Unió) i Miquel Salazar (PSC), tal i com va denunciar la CUP en el darrer ple. Només Jordi Pons, proposat per ERC, no té carnet de la formació. Per la seva banda, Agustí Colom, que no va ser escollit, també milita a ICV.\nLa portaveu dels ecosocialistes al Parlament, Dolors Camats, ha estat preguntada sobre si s'hauria de permetre que els membres d'una institució que ha de fiscalitzar els partits en siguin militants.\n"Si els partits es comportessin amb ètica i lleialtat la llei estaria bé, però si els partits no es comporten no hi haurà ètica que valgui perquè només haurem de posar prevencions, perquè són incomptables els supòsits en els quals es pot fer malbé una decisió com aquesta", ha explicat.\nLa resta de membres de la Sindicatura també han militat o han estat vinculats als partits que els han proposat, sigui com a treballadors en les fundacions o en qualsevol altra tasca. És el cas de l'exdiputada Emma Balseiro (PPC), l'exconseller Joan-Ignasi Puigdollers (CiU), Maria Àngels Servat (CDC) o Enric Genescà (PSC).\nD'altra banda, preguntada per e-notícies sobre les queixes d'ICV per la militància del president del Tribunal del Constitucional al PP mentre el Síndic de Greuges, Rafael Ribó, havia presidit ICV, ha contestat que "el problema no és militar en un partit, no tinc cap problema en que la gent militi en un partit".\n"El problema és quan ho amagues, ho amagues sabent que allò pot ser que estigui influint en les teves decisions i mñes si ho fas des del Tribunal Constitucional on es demana neutralitat en la presa de decisions", ha argumentat.\nMembres de la Sindicatura, dimecres al Parlament\nCamats, durant la roda de premsa\nEl PPC demana a Navarro que "doni la cara" pel 'cas Método 3'\n#3 txaviees, Barcelona, 23/07/2013 - 23:49\nI la defensora del pueblo és del PP, l'adjunt primer del PSC i l'adjunta 2a de CiU...així que tots poden estar tranquils\n#2 Joan, Barcelona, 23/07/2013 - 21:17\nSiguem seriosos: els defensors del poble no tenen cap capacitat executiva, no obliguen a res, és una funció purament de denúncia que els afectats poden ignorar (com així molts fan). Un jutge pot posar a la presó una persona, o aturar la reforma d'un estatut votada pel poble i dos parlaments.\n#2.1 spanish, Madrid, 24/07/2013 - 01:09\nJoan comença a pensar que potser ja eren conscients de que era anticonstitucional que ho era, el problema és perque es porta un texte antioconstitucinal a un referemdum quan sabem que ningu se´l llegeix ? buscant el greuge artifical per continuar 33 anys mes amb la culpa es de Madrid ?\n#1 narcisa, l'e-N és més diver que el jueves, jajjs, 23/07/2013 - 20:11\nsí, però el més fotut són els milionaris de Bandera Roja com el Ribó que militen al PPciu, jajjs, ell i la secretària-volta-al-món, despeses pagades, jajjs.


Dansacat.org // Educació anuncia els instituts on es podrà estudiar el nou batxillerat artístic en la via de dansa\nInici / Actualitat / Notícies / Educació anuncia els instituts on es podrà estudiar el nou batxillerat artístic en la via de dansa\nEducació anuncia els instituts on es podrà estudiar el nou batxillerat artístic en la via de dansa\nEl proper curs 2008-2009 diversos centres de secundària oferiran estudis d'arts escèniques, música i dansa. El Departament d'Educació ha fet públic els centres que oferiran el batxillerat artístic en la via d'arts escèniques, música i dansa.\nAquests centres són l'IES Infanta Isabel d'Aragó (Barcelona), IES Maragall (Barcelona), IES Vall d'Hebron (Barcelona), IES Lluís de Peguera (Manresa), IES Milà i Fontanals (Vilafranca del Penedès), IES La Bisbal (La Bisbal d'Empordà), IES Santiago Sobrequés i Vidal (Girona), IES Alexandre Deulofeu (Figueres), IES Torre del Palau (Terrassa), IES Ferran Casablancas (Sabadell), IES Gabriel Ferrater i Soler (Reus), IES Narcís Oller (Valls), IES Antoni de Martí i Franqués (Tarragona) i ES Joaquim Bau (Tortosa). Així mateix també es podrà cursar a l'Institut Obert de Catalunya.\nDes de l'APdC es considera que l'anunci del Departament és positiu però arriba tard, ja que la preinscripció es va tancar més de tres setmanes abans d'aquest anunci. Així mateix, l'APdC considera que aquests centres haurien de poder contractar professorat especialitzat en arts escèniques. El Departament ha anunciat que aquesta nova modalitat no 'suposa ni més grups ni més plantilla, sinó una reorganització del centre'.


Dia de la Pilota i el Sopar Popular | Ajuntament de Rafelbunyol\nDia de la Pilota i el Sopar Popular\nRafelbunyol celebra hui el seu tradicional Dia de la Pilota Valenciana, dins de les festes populars de la localitat. La jornada està dedicada exclusivament a la pràctica i el foment d'aquest esport tan nostre.\nEl dia començà amb les partides de l'Escola de Pilota de les categories Prebenjamí, Benjamí, Aleví i Infantil a les 9:00 h. El matí continuà amb la IV Edició del Concurs de Truites celebrat a la plaça de l'Ajuntament a les 10:00 h. Enguany hi han participat una quinzena de grups. José Bayarri ha sigut el guanyador d'aquest concurs que ha sigut el preludi d'un esmorzar popular amb vi, cacauets i olives a càrrec del Consistori.\nDiferents partides de pilota, disputades per categories Amateur, Juvenil i Professional i organitzades pel Club de Pilota Valenciana de Rafelbunyol, es duran a terme al llarg de tot el dia.\nA la vesprada, el Club realitzarà un homenatge a dos dels més grans jugadors locals, Campos i Julio, així com a la memòria de Juan Serra Micalet.\nPer a finalitzar el dia, l'afició de la pilota valenciana podrà delectar-se amb una partida de professionals que enfrontarà a Juan, Moro i Julio contra Campos, Coeter II i Alberto.\nA la nit se celebrarà el Sopar Popular en el carrer Magdalena, on es disposaran taules i cadires perquè qui ho desitge puga sopar en el carrer i gaudir de la música. L'Ajuntament de Rafelbunyol s'ha encarregat que no falte res en aquesta nit tan especial, proveint tot el necessari per a la seua celebració.\nA les 23:00 h, l'orquestra "Seven Crashers" inundarà de música la plaça de l'Ajuntament. Una vegada conclosa, ni la música ni la festa acabaran, perquè seguidament tindrà lloc una discomòbil en la zona Late Creueta, en la qual ens acompanyarà una xaranga de la Colla de Tabaleters i Dolçainers l'Andana de Rafelbunyol.


Em poden multar per anar a la ITV en temps de restriccions de mobilitat per la COVID-19? | CitaPrevia ITV PrevenControl\nInici / Blog ITV / Em poden multar per anar a la ITV en temps de restriccions de mobilitat per la COVID-19?\nLes ITV es consideren un servei essencial i no et poden multar si et dirigeixes a passar la inspecció, malgrat hi hagi restriccions de mobilitat per la pandèmia. Els conductors estan emparats per la llei. El decret-llei 27/2020 del passat 13 juliol, que modifica la Llei 18/2009 de Salut Pública i d’adopció de mesures urgents per fer front al risc de rebrots de la COVID-19, explicita clarament en el seu Annex-2 que les ITV formen part de la llista dels considerats ‘serveis que poden ser declarats essencials’. Aquestes mesures van ser publicades al Boletín Oficial del Estado del passat 12 d’agost.\nEl fet de passar la ITV és doncs una obligació legal i el desplaçament també estaria emparat pels articles 6.1.b i 6.1.h del Reial Decret 926/2020, de 25 d’octubre, sobre declaració de l’estat d’alarma.\nEls conductors que tinguin cita concertada en dies de mobilitat reduïda tenen dret a passar la ITV. Hem rebut diverses trucades i consultes preguntant per això i la normativa en aquest cas és molt clara, ja que es tracta d’un servei essencial per qüestions de seguretat i salut. Cal recordar que des de l’inici de la pandèmia la xarxa d’estacions de PrevenControl han adaptat les instal·lacions als protocols de sanitat i salut, així que són del tot segures davant del risc de contagi per la COVID-19. Si et caduca la ITV i necessites renovar-la no dubtis en demanar cita, ja sigui a través del telèfon o de la nostra pàgina web.


'Ballem?' torna a Vila-real amb nou espai | Castellón Información\nLa inscripció és gratuïta i entre les condicions s'estableix ser major de 65 anys i no dedicar-se professionalment\nL’Ajuntament de Vila-real junt amb Clar! Televisió organitzen la 6a edició del projecte ‘Ballem?‘. Una iniciativa que pretén “celebrar la vida activa dels nostres majors” tal com ha explicat el regidor de Serveis Socials, Alvaro Escorihuela. La nova edició tindrà noves particularitats com és, per exemple, l’espai on es realitzarà. En aquesta ocasió serà en el Teatre Tagoba, recentment reformat per l’Ajuntament‘ i que serà l’espai des d’on es gravarà la mostra-concurs. Una mostra en la qual cada participant rebrà un tiquet per almorzar o berenar en algun dels locals de la ciutat. A més, a diferència d’altres anys quan es sortejaven els regals, ara cada persona rebrà un obsequi que han facilitat des d’Ucovi.\nEl seu creador, Xavi Manzaner, ha recordat que les bases per la inscripció continuen sent les mateixes: no dedicar-se professionalment al ball, ser major de seixanta-cinc anys i participar o bé, en parella, o bé, en grups d’almenys cinc persones. Entre els balls de saló que es poden elegir es troba el vals, el tango, el merengue, el pas doble… Quant a les mesures, en aquesta sisena edició “no es farà un esdeveniment massiu” i les sessions de ball es realitzaran de forma escalonada, poden elegir “ballar de matí o vesprada” i seguint amb totes les mesures i restriccions de la covid-19.\nLa mostra oberta de ball social per a tota la família serà gravada i editada, com en altres ocasions, amb format de televisió. Tant Escorihuela com Manzaner han animat a tots a participar, recordant que queda poc més d’un mes per tancar les inscripcions. Inscripcions que són gratuïtes i es poden realitzar telefonant al número 964 913 891 (en horari de matí), al 669 582 343 o bé enviant un correu a la direcció televisioclar@gmail.com.\nEn la nova edició de ‘Ballem?’ col·laboren Clar! Televisió, Ucovi, el Club de ball esportiu Azahar, l’Associació de Jubilats i Pensionistes La Murà, Cream Olivera, l’Associació de Pensionistes i Jubilitats el Prado o l’escola de ball Carisma, entre altres.\nballem8 inscripcions gratuïtes1 majors91 mostra de ball1 nou espai2 premis159 Teatre Tagoba11 ucovi53 Vila-real6835


El Rosselló i la Cerdanya tornen a Catalunya - Institut Nova Història\nARTICLES » 04-02-2018 | PROJECTE DE MEMòRIA HISTòRICA\nEl Rosselló i la Cerdanya tornen a Catalunya\nArticle d'en Marc Pons al diari digital elnacional.cat. El rei Ferran II recupera la Catalunya Nord, de la qual cosa Els Reis Catòlics van voler que en Cristòfor Colom, essent ja escollit virrei per a les Antilles, en fos informat.\nEl 19 de gener de l'any 1493, fa 525 anys, Ferran II (conegut com el Catòlic) sobirà de la Corona d'Aragó i Carles VIII, rei de França, signaven a Barcelona un tractat de no-agressió que, entre altres coses, comportava la restitució dels comtats del Rosselló i de la Cerdanya, ocupats militarment pels francesos des de 1462, al Principat de Catalunya. Els comtats nord-pirinencs havien estat lliurats a la corona francesa per Joan II —el pare i antecessor de Ferran II—, violant totes les lleis i constitucions, com a penyora d'un préstec —en forma de diners, armes i mercenaris— durant les guerres civils (1461-1486) que l'estament reial i els seus aliats (classes mercantils i pagesia de remença), sostenien contra les classes nobiliària i eclesiàstica.\nJoan II, durant el seu regnat (1458-1479), havia continuat la política dels seus antecessors Trastàmara que, des que havien accedit al tron catalano-aragonès (1412), estava marcada per un constant enfortiment del poder monàrquic en perjudici dels estaments nobiliari i eclesiàstic. Aquesta política que pretenia trasplantar el règim senyorial castellà que sublimava l'autoritat del rei, xocava frontalment amb el règim feudal català articulat sobre l'equilibri de poders entre els estaments reial, nobiliari, eclesiàstic i popular representants a les Corts. Durant el seu regnat esclatarien les Revolucions pageses dels Remences (1461-1486) que significarien el principi de la fi del règim feudal a Catalunya.\nMapa de Catalunya (1608) amb nadius americans a banda\ni banda de l'escut reial\nFerran II, a diferència del seu pare, era un personatge dotat d'una gran intel·ligència política. Va entendre que la fi definitiva de la fractura social no seria possible sense unes polítiques satisfactòries per a totes les parts. El 1486 sentenciava a favor de la supressió dels mals usos feudals —principal reivindicació remença— provocant l'ensorrament econòmic de l'estament aristocràtic català. El 1488, però, convocaria la noblesa militar catalana a la campanya de conquesta i de saqueig del regne nassarita de Granada. El 1493 aconseguiria reintegrar els comtats nord-pirinencs i el 1495 celebraria corts i blindaria la relació bilateral entre Catalunya i la monarquia hispànica; satisfent, en ambdós casos, les reivindicacions de tots els estaments.


Amics arbres · Arbres amics: Retirats més de 700 arbres caiguts\nMedi Ambient i Habitatge ha retirat més de 700 arbres caiguts per la ventada en actuacions d’urgència\nLes actuacions s’han fet especialment per garantir els accessos a serveis bàsics i per al restabliment dels camins forestals principals\nEl Departament de Medi Ambient i Habitatge continua els treballs per restablir els desperfectes forestals ocasionats per les fortes ventades del cap de setmana. Les sis brigades que estan treballant des de dilluns en diferents municipis del Baix Llobregat i el Vallès Occidental han retirat 737 arbres de camins o zones d’actuació forestal. A banda dels treballs forestals d’urgència, s’està acabant de fer la valoració definitiva que servirà per poder determinar quines són les zones més afectades i les actuacions que si han de realitzar.\nEl Departament de Medi Ambient i Habitatge ha actuat prioritzant els treballs en zones forestals, especialment en els accessos a serveis bàsics (dipòsits, línies elèctriques, vials d’evacuació) i en el restabliment dels camins forestals principals. Concretament, les brigades han obert l’accés a 41.5 quilòmetres de vies o camins dels 7 municipis en què ha actuat des d’aquest dilluns.\nLes brigades del Departament de Medi Ambient i Habitatge ja han acabat els treballs als municipis de Begues, La Palma de Cervelló i Pallejà. Avui es donaran per finalitzades les tasques forestals d’urgència a Corbera de Llobregat i Santa Coloma de Cervelló i demà, dijous, les brigades es concentraran a Cervelló i Sant Cugat del Vallès. També, entre demà i divendres, les brigades es desplaçaran a municipis de l’Alt Penedès i l’Anoia. D’aquestes sis brigades del Departament de Medi Ambient i Habitatge, dos són de Grups Especials de Prevenció d’Incendis (GEPIF), tres estan formades amb personal de Centre d’Inicitives per la Reinserció (CIRE) i una està adscrita a l’àrea de Medi Natural. Durant la realització dels treballs, els tècnics del Departament s’han comunicat de forma continua amb responsables de cada ajuntament per tal de valorar noves incidències d’urgència i comunicar la situació dels treballs realitzats.\nTambé des del Departament s’està acabant d’enllestir la valoració definitiva de les zones forestals més afectades a tot Catalunya. Una primera estimació indica que l’afectació (greu o molt greu) a les zones forestals seria d’unes 1.200 hectàrees i la comarca més afectada la del Baix Llobregat. La superfície forestal malmesa en aquesta comarca, es calcula uns 100.000 arbres, està poblada per pi blanc i pi pinyer i algunes alzines, que són espècies que es regeneren molt bé després de les catàstrofes. Per prevenir incendis forestals i restaurar el paisatge caldrà tallar i retirar tots els arbres abatuts i eliminar posteriorment totes les restes generades.\nDes del Cos d’Agents Rurals es continua treballant a les zones forestals donant sortida a les principals emergències i obrint les vies d’accés de diferents municipis de Catalunya afectats per les ventades. A més, s’està fent una inspecció sobre el terreny dels obstacles que hi ha a les pistes forestals útils per a la prevenció d’incendis i s’avaluen els danys produïts a les masses forestals per saber quines són les zones d’actuació més urgents.\n[Font: Medi Ambient i Habitatge. Gencat. 28.01.2009]\nPosat per Francesc Mas i Castanyer a les 17:47


BTV "La corrupció política" - Miquel Seguró\nBTV (18/09/2016).- Els casos de corrupció segueixen omplint bona part de l’agenda mediàtica. Arran d’aquestes notícies hem dedicat la taula de reflexió a la corrupció. Per parlar-ne de tot plegat ens han acompanyat l’Eugènia de Pagès, catedràtica d’història de l’ensenyament secundari; Ramon J. Moles Plaza, professor titular de dret administratiu i Miquel Seguró, investigador de la Catèdra Ethos de la URL i professor de filosofia de la UOC.\nLa Declaració dels Drets Humans en l'IslamLa gestació subrogada, a debat


La jornada disputada ahir marcava la fi de la primera volta de la fase regular de Primera divisió a la Lliga Nacional i ho feia amb un nou canvi de líder.\nGràcies a l'empat entre Escale UE Santa Coloma i l'FC Lusitans La Posa (1-1) en el partit més emocionant de la setena jornada, el Pidasa FC Santa Coloma es col·loca en primera posició amb 17 punts, després d'endossar un 10-0 al Ranger's FC, el cuer.\nA l'Escale se l'hi escapa el liderat amb les taules\nEls nois de Luís Miquel Aloy van desaprofitar ahir una bona oportunitat per seguir manant a la Primera divisió, en sumar només un punt davant l'FC Lusitans La Posa. I és que després d'uns primers 45 minuts molt travats on cada pilota era disputada amb intensitat per part de tots els jugadors que es trobaven sobre el terreny de joc, els colomencs s'avançaven a l'electrònic amb un bonic gol "marca de la casa" (57').\nPilota llarga de la defensa, en aquest cas del central Victor Rodríguez, qui va enviar un regal a Luis Miguel Do Nascimento, que amb velocitat va guanyar l'esquena als seus marcadors -Veloso i Gonçalves-, va quedar-se sol davant el porter lusità Andrés, i amb serenor i qualitat, va clavar el gol picant-li l'esfèrica per sobre amb l'exterior de la bota.\nL'empat arriba des del punt fatídic\nA falta de tres minuts per la fi del temps reglamentari, el conjunt dirigit per Vicenç Marquès aconseguia igualar el duel des dels onze metres. El davanter lusità Juan Raya, després de desfer-se de Gerard Aloy va ser derrivat pel porter Rivas quan encarava a porteria. El defensa Leo Maciel va ser l'encarregat de xutar la pena màxima amb un xut ras i ajustat al pal dret de Rivas va establir el que seria el definitiu 1-1.\nEls dos conjunts gaudeixen d'oportunitats clares\nAl primer temps, el punta colomenc Victor Bernat va fer lluir al porter Andrés amb un xut creuat que el meta aturava bé amb els peus. Mateixa acció al costat contrari (42') amb el meta Rivas aturant per baix un xut de Sebastià Bertran en un contraatac ràpid de Victor Hugo que feia l'assistència al jove jugador sub-21 que el va deixar sol davant el porter.\nAbans del descans (43'), un més que actiu Victor Hugo centrava des del carril dret i Raya situat al punt de penal es tirava en planxa però el seu remat es perdi per alt.\nJa al segon temps, a banda dels gols, l'Escale va gaudir d'oportunitats molt clares. Al 54' Luis posava en dificultats a Andrés amb un xut enverinat des de la frontal i que el porter va haver d'aturar en dos temps. Al 60' Gerard Aloy feia esmerar de nou a Andrés amb un xut al pal llarg per banda esquerra, i que el meta enviava a córner a mà canviada. Finalment, al 80' Jordi Rubio es treia un centre de la butxaca per banda esquerra deixant a Bernat sol davant d'Andrés però el seu remat de cap massa centrat va anar a parar al cos del guardameta.\nPer part lusitana, la més clara la va tenir Franclim. Corria el minut 72' i la jugada sortia de les botes de Gonçalves des de la cantonada, treia en curt cap a Dos Reis que va centrar a l'olla i Franclim -que entrava amb tot- va rematar de cap a fora, també ho feia Victor Hugo, que millor posicionat es va quedar sense poder culminar.\nL'Escale es situa en 2a posició (16 punts) a un punt del Pidasa, mentre que l'FC Lusitans baixa una posició quedant-se en quart lloc amb 13 punts.\nMarcadors 'abultats' en la resta de partits\nEl Pidasa FC Santa Coloma va passar de ser un equip amb pocs gols a favor, i es que ahir va clavar-ne 10 al Ranger's FC, cuer de Primera. Juli Sánchez va signar un pòquer de gols, Beto va fer doblet i la resta els van marcar Gilbert, Renato, Samïr i Alejandro.\nUE Sant Julià tampoc va tenir masses problemes per desfer-se de l'Inter d'Escaldes amb un clar 3-0. Edu Peppe al 29', Sebas Gómez al 35' i ja a les acaballes Quim Salvat establia el tercer des del punt de penal. Els lauredians es troben a la 3a plaça amb 14 punts, a tres del líder.\nFinalment, el duel que tancava la jornada i que es preveia igualat va acabar decantant-se per l'UE Engordany amb un 3-0 davant el CE Principat A. L'autor del hat-trick va ser Nuno Miguel De Almeida. Els homes de Pepe Mengual lideren el grup d'a baix de la taula, de quatre equips, amb 8 punts.\nFoto: Victor Hugo Moreira (FC Lusitans) i Alex Martínez (UE Santa Coloma) en una de les moltes disputes del duel d'ahir, a Aixovall. S. Casals.


Jaume Amat té una llarga experiència en la creació d’empreses, concretament dins el sector biotecnoloògic.\nCarles Doménech té més de 25 anys d’experiència internacional dins de la indústria farmacèutica i biotecnològica, tant en el desenvolupament de negoci com en el capital risc de biotecnologia i en la direcció i creació de noves empreses. Es va graduar en Biologia el 1985 i ha adquirit formació empresarial addicional a l’escola de negocis ESADE.\nÉs un dels fundadors de l’empresa AB-BIOTICS, creada al 2004, on exerceix tasques de CEO-COO. La seva activitat es centra principalment en el desenvolupament de negoci, la relació amb clients, proveïdors i inversors.\nÉs co-fundador i gerent de Desenvolupament de Negocis de l’empresa Fuelium. També es fundador i CEO de l’empresa Pragmatic Diagnostic. Les dues empreses participen activament en introduir la innovació en el camp del diagnòstic in vitro, amb l’objectiu d’apropar solucions de diagnòstic a la societat.\nCEO de Devicare, empresa de base tecnològica dedicada al desenvolupament de dispositius mèdics d’ús domèstic nous per controlar els pacients crònics a través de biosensors, l’IO i grans volums de dades. També és inversor privat, principalment en empreses de dispositius mèdics en les primeres etapes. S’ha format en emprenedoria a la universitat de Cambridge. Ha participat en BioEmprendedor XXI, al programa Empenta i al YUZZ.\nLlicenciat en Veterinària i Potsgrau en Indústria Farmacèutica per la UAB, i Màster en Gestió de Projectes per La Salle – Universitat Ramon Llull. Cofundador i CEO de Freeox Biotech, una empresa que té com objectiu el desenvolupament de teràpies que disminueixin els efectes de l’estrès oxidatiu a l’organisme, i més concretament en el tractament de l’ictus. Té una àmplia experiència en desenvolupament de fàrmacs en empreses farmacèutiques i en la promoció de la innovació a entorns hospitalaris. Ha estat també Cap d’Emprenedoria i Creixent Empresarial a Biocat on promovia programes estratègics per promoure la creació i creixement d’empreses al sector biotecnològic.\nDoctor en Química Orgànica per la Universitat de Barcelona, amb més de trenta anys d’experiència en recerca i desenvolupament a la Industria Farmacèutica (Laboratoris Almirall) on he portat la direcció de Desenvolupament Químic, compaginant-ho amb la figura de Project Leader d’industrialització de nous productes farmacèutics . Des de 2015, soci fundador de Cuantum medical cosmètics s.l., empresa dedicada al disseny, desenvolupament, fabricació y comercialització d’Adhesius de cianoacrilat per aplicacions Mèdiques i Cosmètiques, ocupant la posició de Director General d’Operacions (COO).\nMarc Ramis està fortament interessat en projectes d’investigació translational i Bioemprenedoria. És cofundador de diverses empreses com Senolytic Therapeutics, Chasing Science i Tech & Business Innovation (TBI). També és assessor estratègic i membre de la junta de diverses organitzacions.


Aquest és el següent pas que han de fer els que es vulguin querellar contra Llarena ! directe!cat\ndirecte ! a La República. N. 4126. Dissabte, 19 de setembre de 2020 01:27 h\nPolítica Última actualització Dilluns, 30 d'abril de 2018 17:40 h\nQuerellants per la República demana que la gent s'apunti a un Doodle\nGerard Sesé @gerardsese | Ara fa un parell de dies, des del directe!cat entrevistàvem a una persona que representava el col·lectiu multidisciplinari que prepara tot el procés per elaborar una querella col·lectiva contra el jutge del Tribunal Superior Pablo Llarena per prevaricació i per haver vulnerat el dret de sufragi actiu de tots aquells que van votar el 21 de desembre. Ara, han explicat el següent pas.\nmacroquerella, pablo llarena, querella col·lectiva, querellants per la republica\nLa querella col·lectiva contra Pablo Llarena és un procés complicat i que s'ha de fer minuciosament bé per garantir que arribi el més lluny possible. És per això que, ara fa uns dies explicàvem que tots aquells que es vulguin querellar contra el jutge han d'anar a l'Oficina del Cens de la seva província per a certificar que apareixia al cens per a poder votar el 21-D.\nDe fet, la crida ha funcionat i Querellants per la República expliquen que avui hi havia cua a l'oficina de la Via Laietana de Barcelona per a demanar aquest paper.\nDoncs bé, ara han explicat que "per preparar la segona part, la dels poders, necessitem saber el nombre aproximat i la distribució geogràfica". És per això que demanen a tots aquells que ja tinguin el certificat del cens que s'apuntin a un Doodle.\nQuè és un Doodle? És una plataforma digital oberta que ofereix una graella perquè tothom que vulgui es pugui apuntar per a facilitar l'organització i saber quanta gent per província es vol querellar i ja té el certificat del cens. Aquí teniu l'enllaç.\nDe moment, passat un quart de sis de la tarda, els apuntats freguen les 1.000 persones. A Barcelona ja hi ha 608 persones apuntades, a Girona 136, a Tarragona 75 i a Lleida 57.\nClica el link i omple el Doodle.https://t.co/SIY5COcmRT\n— querellatsXrepublica (@querellatsXrep) 30 d’abril de 2018\nQuerellants per la República: ''Ja tenim la querella enllestida i redactada'' 28.04.2018.\n1 de maig de 2018, 10.03 h\nQuedi clar que aquesta manera d'actuar té un inconvenient que farà que cents de milers de catalans no hi participin, i és que, una vegada més, no pas tots els ciutadans som iguals davant la llei.\nAquells que viuen en una "capital de província" , tenen molt fàcil anar a la corresponent oficina del cens electoral, però els que vivim a ciutats on no hi ha cap delegació d'aquestes oficines, el desplaçament ens pot suposar la pèrdua de com a mínim tot un matí, pèrdua que traduïda... Llegir més